
1) In Memoriam 


De când eşti Amintire, 

rătăcesc prin pustiul Inimii unui Înţeles, 
al Non-Sensurilor Existenţei, 
însetat de Răspunsul, 

pe care mi l-ar putea da, 

Viitorul Ruinat, 

atunci când vreau să mă înveşmânt, 
cu Visul de a te avea alături, 
fiindcă îmi e dureros de frig, 

de Memoria ta, 

ce îmi macină țărmurile Fiinţei, 
care se surpă neîncetat, 

în adâncurile fără de margini, 

ale Spinilor otrăviți ai Regretelor, 
din cărămizile cărora, 

mi-am reclădit catedrala, 

Chipului tău, 

din care nu a mai rămas, 

Nimic altceva, 

decât Adevărul Absolut al Iubirii, 
pe altarul căruia, 

am aşezat Regăsirea, 

ştiind că este icoana Sufletului tău, 
la care mă rog, 

ca următorii Zori, 

să nu mă mai strivească, 

cu plumbul indiferent şi trist, 


A 


SORIN CERIN 
IN MEMORIAM - Poezii filosofice 


al Tăcerii, 
ca şi cum nici nu ar exista, 
Trecutul. 


De când eşti Amintire, 

secer până la rădăcină, 
buruienile Gândurilor Negre, 
care au început să ne năpădească, 
Nemărginirea Viselor, 

furate de către Iluziile Adevărului, 
pentru a fi vândute pe Nimic, 
Paradisului unui Dumnezeu, 

care şi-a făurit din trupurile lor, 
Lumânările de Stele Căzătoare, 
ale Destinelor, 

pentru a fi aşezate la capul, 
Iluziilor Morții, 

atunci când Viaţa ne este depusă, 
în sicriul Simţămintelor, 

prin Întunericul atâtor Dureri, 

pe care să le îmbrățişăm, 

pentru a ne mistui cu Suferință, 
Viaţa înfrumuseţată, 

de către Iluziile Existenţei, 
Inimilor de Ceară ale Uitării, 
topite, 

pe fruntea Regretelor, 

pe ale căror Orizonturi, 

suntem forțați, 

să ne sprijinim, 

Trecutul. 

De când eşti Amintire, 
alerg pe drumurile noroioase, 
şi atât de înecăcioase, 

ale Întrebărilor, 

pe care nici unul dintre noi, 
nu le mai putem respira, 

cu plămânii Lacrimii, 
astupaţi cu praful, 
Cimitirelor de Speranţe, 
ale unui Destin, 

atât de străin de noi. 


De când eşti Amintire, 

mă pierd printre Visele, 
bolnave de lipsa ta, 

din Privirea Necuprinsului, 
pe bolta căruia, 

ne îndreptam, 
undeva-cândva, 

dorind să ştim, 

dacă Steaua, 

care ne va ieşi în cale, 

se numeşte Iubire, 

ca să-i putem da, 

numele Timpului nostru, 
pentru ca Sentimentele, 
să-şi reaprindă, 

la umbra Fericirii, 

Focul Sacru al Iubirii, 

la care să ne încălzim Destinul, 

ce acum, 
a devenit sculptat, 

în Piatra rece și insensibilă, 
a Non-Sensurilor Existenţei, 
unui Absurd, 

al Nimănul. 


De când eşti Amintire, 

îi vorbesc adeseori, 

Destinului modelat din lutul Suferinței, 
de mâinile unui Dumnezeu, 

al Păcatelor Originare, 

care ne-a ales anume, 

Steaua Căzătoare, 

a Despărțirii, 

reîncarnându-ne într-o Lume, 

pe care niciuna dintre razele, 
Luminii Divine, 

- care străluceau orbitor, 

în Inimile Simţămintelor noastre, 
din Nemărginirea, 

de dinainte de a ne naşte-, 

nu şi-ar fi dorit-o vreodată, 

în Gândurile, 

ce-au devenit muritoare, 

odată cu Destinul Durerii, 

în care ne-am întrupat. 


De când eşti Amintire, 
Fericirea, 
a ajuns să cerşească, 

mila Cimitirelor de Inimi, 

ale Zilelor fără A dăpost, 

în care suntem obligați, 

de către Non-Sensurile Existenţei, 
să ne înmormântăm, 

Iubirea, 

care s-a îmbolnăvit, 

printre gheţurile neiertătoare, 

ale Deşertăciunilor, 

pe care aceasta, 

spera să le topească cu Simţămintele, 
ce deveneau, 

tot mai lipsite de puteri, 

şi adâncite, 

în ultimele noastre, 

Cimitire de Cuvinte, 

atunci când traversau, 

zebrele Binelui şi Răului. 


De când eşti Amintire, 

ai devenit, 

o Floare de Lacrimă, 
care te-ai prelins, 

fără voia ta, 

pe faţa, 

unui Dumnezeu, 

atât de rece şi de inuman, 
încât ai înghețat, 
devenind o Floare de Gheaţă, 
oglindită, 

în Privirea încremenită, 


Il 


SORIN CERIN 
IN MEMORIAM - Poezii filosofice 


a Morţii, 

ce acum, 

îți ascunde, 

Lumina Divină a Sufletului, 
printre Inimile Inerte, 

ale Anilor, 

prin care am trecut, 
Împreună, 

ce izvorăsc abundent, 

în Cănile de Pustiu, 

sorbite cu nesaţ, 

de Iluziile Vieţii şi ale Fericirii, 
în care ai fost întrupată, 

de către un Destin, 

al Nimănul. 


De când ești Amintire, 

îți vorbesc de câte ori văd, 

cum Inimile de Vânt, 

ale Deşertăciunilor, 

îți sculptează, 

din Piatra Amară a Existenţei, 

cu dalta Norilor de Plumb ai Inimii, 
Zâmbetul încremenit al Morții, 

atât de străin, 

încât aş da orice, 

să te pot elibera, 

din catedrala Desfigurată a Durerilor, 
Non-Sensurilor Existenţei, 

care mi te-au răpit, 

pentru a alerga cu tine, 

într-o Lume de Apoi, 

care te ascunde, 

printre mormintele Jurămintelor, 
pe care ni le-am făcut, 

pe Altarul Iubirii, 

năruit acum, 

de Iluziile Vieţii şi Morţii, 

pe care vreau să le învingem, 
cu propria ta Moarte, 

pentru a renaşte Împreună, 

o nouă Stea, 

care să nu se mai prăbuşească, 
în Inima de Cenușă, 

a Viitorului Nimănui. 


De când eşti Amintire, 

ai devenit tu însuţi, 

Adevărul Absolut, 

pe care îl găsesc de fiecare dată, 
în depărtările fără de sfârşit, 

din Privirile Lacrimilor, 

tot mai măcinate și descumpănite, 
în care se îneacă Speranţele, 

de a ne reîntâlni, 

într-o Lume, 

unde să nu existe Stele Căzătoare, 
cu Suflete, 

întemnițate prin încarnare, 

în ţărâna Iluziilor, 

unui Destin al Nimănui. 

De când ești Amintire, 

te fredonez, 

refren de Lumină Divină, 
cântat de Îngerii Iubirii, 
pe Cerurile Pierdute, 

ale Sufletului meu, 
pietrificat de Durerea, 
care şi-a sculptat, 

propria Inimă de Piatră, 
a unui Viitor al Nimănui, 
care să bată în piepturile, 
Eternităţilor de Clipe, 

ale Morţii, 

pe fruntea cărora, 

se preling Lacrimile Făgăduinţelor noastre, 
de a rămâne mereu, 
Împreună. 


De când eşti Amintire, 

Trupurile Simţămintelor noastre, 

ni se transformă mereu, 

în stelele căzătoare ale Dispariţiei, 
care se prăbușesc pe asfaltul negru şi rece, 
al Destinului, 

spălat de Înţelesurile îngheţate, 

ale Cuvintelor ce-au înebunit, 

prin Ospiciile Despărțirii de noi înșine, 
atunci când fiecare am realizat, 

că nu suntem nimic mai mult, 

decât fumul Amintiri, 

care ni se prelinge, 

printre degetele Lacrimilor răsfirate, 
pe Inima de Piatră Amară, 

a Uitării, 

dăruită de Dumnezeul Nimănui, 
Morţii, 

care nu ne-a meritat, 

motiv pentru care, 

am să te răpesc din Întunericul fără limite, 
al Distrugerii, 

şi am să-ți aprind Sufletul, 

cu Visele mele, 

pentru a te transforma, 

într-o Stea, 

ce nu-şi va mai părăsi niciodată, 
bolta Adevărului Absolut al Iubirii, 
pentru a cădea, 

în ţărâna rece şi nepăsătoare, 

a Stingerii, 

acestei Lumi a Nimănul. 


De când ești Amintire, 

alerg spre Nicăieri, 

încercând să prind mâna rece a Speranţei, 
de a mă părăsi pe mine însumi, 
trecând dincolo de această Existenţă, 
unica care mi-a mai rămas, 

de zburat pe aripile Suferinței, 

şi de a conștientiza, 

că nu mai exiști, 

între bătăile Inimii mele, 

pe această Lume a Deşertăciunii, 

unui Cuvânt al Creaţiei, 

Durerii, 

în toată splendoarea lui, 

de a făuri Minuni, 

ale Absurdului, 

pe care să le preamărim, 

înecaţi în Lacrimile Viselor dărâmate, 
la Țărmurile cărora ne surpăm, 
Simţămintele, 

la porţile unui Viitor Ruinat. 


De când eşti Amintire, 

ai rămas acelaşi, 

Zbucium al lubirii, 

cu tălpile Viselor însângerate, 

de Apusurile Toamnelor târzii, 

ale Aşteptărilor zadarnice, 

pe Soclurile goale, 

ale Regăsirilor de Sine, 

răpite de către Compromisurile, 
Non-Sensurilor Existenţei, 

făcute Iluziilor Vieţii şi Morţii, 

reci şi perfide, 

care ne-au obligat Destinul, 

să devenim Statuile Vivante ale Absurdului, 
pe Scenele prăfuite ale Timpului Nimănui, 
înaintea căruia ne jucam, 

rolurile propriilor Eternităţi de Clipe ucise, 
rătăcite printre aplauzele interminabile, 

ale Supliciilor, 

care ne asurzeau, 

cerându-ne mereu, 

o nouă reprezentație, 
unde să folosim, 
aceiași recuzită, 

a Deşertăciunilor. 


De când eşti Amintire, 

te caut prin paginile, 

roase şi indescifrabile, 

ale Aşteptărilor tot mai grele, 
aride şi pustii, 

dintre mine, 

şi Spațiile fără de sfârşit, 

ale Inimii tale, 

a cărei ceas, 

s-a defectat, 

tocmai când urma să alegem Ora exactă, 
unde ne-am fi Întâlnit, 
Nemărginirea, 

redevenind unul și acelaşi Suflet, 
al Lubirii, 

care zace acum crucificată, 
pe lespedea rece, 

aşezată pe mormântul, 
Eternităţii de Clipă, 

al Lacrimii unei Iubiri, 

unde locuim acum. 


De când eşti Amintire, 
mă gândesc mereu la tine, 
Lumină Divină a Zorilor, 

Adevărului Absolut, 

care m-ai părăsit, 

pe umerii îndurerați, 

ai Zorilor unor Paşi, 

ce nu se vor mai reîntoarce niciodată, 
din braţele Stelei Căzătoare, 

a Cimitirelor de Cuvinte, 

pe care ni le adresau, 

Absurdul şi Deşertăciunea, 

unui Destin, 

al Nimănui, 

care nici măcar, 

nu ne-a mai aprins vreo lumânare, 

la capul muribund, 

al Eternităţii noastre de Clipă, 

atunci când te strigam surd în zadar, 
pe străzile pustii ale noilor Orizonturi, 
care mi-au închis Visele, 

între gratiile fără Cer, 

ale aceloraşi Iluzii ale Vieţii şi Morţii, 
pe care nu le luam niciodată, 

în serios când eram împreună. 


De când eşti Amintire, 

am ajuns să vorbesc cu Stelele, 
să le întreb, 

dacă-și amintesc, 

de Steaua ta, 

care poate nu a căzut, 

posibil să fie o greşeală, 

a unui Dumnezeu, 

străin de noi înşine, 

care a aruncat de pe bolta Viselor sale, 
o altă Stea, 

dar nu pe tine. 

Drept răspuns, 

toate Stelele tac, 

pâlpâind cu Lacrimi de Lumină, 
ştiind că ai rămas pentru Eternitate, 
numai Steaua, 

ce va străluci la Nesfârşit, 

numai pe bolta Sufletului meu. 


Eşti o Liră a Existenţei mele, 

la care vor cânta etern, 

Îngerii Cerului Iubirii, 

pe care i-am cucerit împreună, 
ținându-ne de mână, 

Adevărul Absolut, 

alături de care, 

nu credeam ca Steaua Inimii noastre, 
să cadă vreodată, 

în braţele Deșertăciunii, 

acestor Non-Sensuri ale Existenţei, 
ale Iluziuilor Vieţii şi Morții, 
înveşmântate în Absurdul, 

ce dă sens, 

acestei Lumi a Nimănui. 


De când eşti Amintire, 
mă arzi într-una cu Jar de Evocare, 
ca să primesc strălucirea Viselor tale, 

de Stea a Iubirii, 

pe Cerul întunecat al Sufletului, 
în bezna căruia, 

rătăcesc prin pustiul Cuvintelor, 
ce se preling pe faţa Lacrimii, 
pline de mucegaiul Singurătăţii, 
la margine de mormânt al Înţelesurilor, 
ce nu mai aveau Nimic de spus, 
atunci când vorbeam despre tine, 
în Primăvara mugurilor Tristeţii, 
ale căror flori vor fi dăruite, 

în buchete de Pomeniri, 
Respiraţiei unui alt Timp, 

care nu va mai fi al nostru. 


De când eşti Amintire, 

de fiecare dată când mă trezesc, 

din Nopțile adânci și pline de transpirații, 
ale Coşmarurilor, 

Zorii Singurătății, 

mă îmbracă cu mantia Durerii, 

sperând să mă ţină departe, 

de frigul de sfârşit de Lume, 

al Uitării, 

care a început să sculpteze, 

în Inima de Piatră Amară a Destinului, 
noilor Eternităţi de Chpe, 

Regrete şi Remuşcări, 

care nici măcar nu te-au cunoscut vreodată, 
pe scena unor Simțăminte, 

ale acestei Lumi Dramatice, 

unde am fost obligați, 

să repetăm la nesfârşit, 

rolurile Absurdului, 

din Teatrul Non-Sensurilor Existenţei, 
Iluziilor Vieţii şi Morţii, 

pe limba cărora, 

ne-am perfecționat fără voia noastră, 
Deşertăciunea, 

acestei Realităţi. 


De când eşti Amintire, 

vorbesc cu orice adiere de Vânt, 
deschizând porțile Rănilor adânci, 
ale săgeților înfipte în trupurile, 

tot mai vlăguite ale Cuvintelor, 

ce par a nu mai avea Nimic de spus, 
pe aceleaşi străzi ale Privirilor, 
acum pustii, 

pe care ne plimbam, 
undeva-cândva, 

Adevărul Absolut, 

al lubirii, 

încercând să-i găsim un alt Destin, 
pe care să-l putem purta amândoi, 
indiferent de ocazie, 

cu mai multă lejeritate, 

doar că, 

prin Târgurile Compromisurilor acestei Lumi, 
nu am aflat decât aceleaşi vechituri, 
zdrențuite şi descompuse, 

ale Suferinţelor, 

vândute la suprapreț, 

propriului nostru Absurd, 

de care încercam să fugim, 

printre rădăcinile propriilor noastre Priviri, 
după trupurile cărora ne ascundeam, 
Neputinţa. 


De când eşti Amintire, 

ai devenit, 

un Înger al Eternităţii mele de Clipă, 
pe care am pierdut-o, 

la ruleta unui Dumnezeu al Nimănui, 
care face mereu Jocurile Suferinţei, 
pentru Paradisul Durerilor, 

pe care l-a creat anume pentru noi, 
transformând Speranţele în gratii, 

şi Destinele în Închisori, 

de unde să nu putem evada vreodată, 
legaţi cu lanţurile Inimilor de Plumb, 
ale Zilelor decăzute din drepturile părintești, 
ale unui Timp, 

care credeam că poate fi al nostru. 


De când eşti Amintire, 

alerg fără să ştiu încotro te pot găsi, 
printre cimitirele de Cuvinte, 

ale Zorilor tot mai pustii, 

ridicați de zmeiele Deşertăciunilor, 
peste Cerurile Viselor noastre, 
lovite din toate părțile, 

de Furtunile Sentimentelor, 

tot mai înegurate şi reci, 

care se ridică spre Nicăieri, 

ucigând Zările Îmbrăţișărilor, 

în care ne pierdeam adeseori, 
regăsindu-ne pe malurile unor Zâmbete, 
ce s-au surpat în Neantul Uitării, 
devenite acum, 

Prăpastiile Disperărilor, 

în care ne prăbuşim continuu Și azi. 


De când eşti Amintire, 

mă cert cu Neantul, 

până când Ceasurile Nopţii se opresc, 
lăsând în Calea lor, 

colții însângeraţi de noi Zile, 
al Amintirii, 

pe umerii căreia, 

vreau în zadar, 

să-mi vindec, 

Rănile adânci ale Lacrimilor, 
ce ţin porțile deschise, 

noilor Răsărituri de Plumb, 
tăiate în carnea Gândurilor, 
de Singurătatea, 

obsedată într-atât, 

de Eternitatea noastră de Clipă, 
a lubirii, 

încât după ce a vânat-o, 

prin Deșertul Inimii mele, 
acum o arde pe rugul, 
Deşertăciunii acestui Timp, 
al Absurdului. 

De când eşti Amintire, 

mă răzvrătesc la tot, 

ce înseamnă Gând, 

dorind să te am alături, 

pe Orizontul Flăcărilor de Dor, 
care te aşteaptă, 

încercând să-ţi reaprindă, 
Calea Stelelor Nemărginirii, 
pentru a ţi le aşeza, 

în părul despletit al Lacrimii, 
pe faţa căreia, 

încă se mai prelinge, 

Inima ta, 

pe umerii căreia, 

îmi rezemam, 

întregul Adevăr Absolut, 
care erai numai tu, 

Iubire. 


De când eşti Amintire, 

îmi doresc ca acest Destin al Despărțirii, 
să nu-mi fi aparținut, 

şi atunci strig, 

şi alerg, 

dar nu mă aude Nimeni, 

fiindcă nu există un Spațiu, 

încotro să merg, 

să te pot întâlni, 

în afară de mormântul rece, 

al Amintirii, 

acoperită cu lespedea de Piatră Amară, 

a Neputinţei, 

pe fruntea căreia, 

îți aprind mereu, 

rămăşiţele Inimii mele, 

ce-au mai rămas netopite, 

de Focul norilor de plumb, 

al Singurătăţii, 

unde au rămas alături de mine, 
doar Eternitățile de Clipă, 

ale Durerii. 


De când eşti Amintire, 

vreau mai mult ca niciodată, 

să te îmbrățişez, 

să-ți cuprind Inima de Jar, 

aşa stins cum este acum, 

Înger cu aripi frânte, 

sculptat în marmura Destinului meu, 
a cărui Lacrimă, 

nu mai are puterea, 

să te readucă, 

din Moarte, 

pe Cerul Respirației acestui Timp, 
pe bolta căruia, 

încă mai cade, 

Steaua ta, 

adânc în Sufletul meu, 

mereu neîmpăcat, 

şi prăbuşit la tălpile grele, 

ale Norilor unor Decepţii, 

născuţi dintr-un Cuvânt al Facerii, 

ce nu a fost rostit niciodată, 

pentru noi, 

de către Dumnezeul, 

care ne-a confiscat Iubirea, 

pentru catedralele Lui de Păcate Originare, 
ale căror pereţi de Priviri Goale, 

încă ne mai susțin Icoanele Suferinţelor, 
îndurate de către Despărțirea, 

alături de care, 

eram obligați să ne adăpostim, 
Simţămintele Furtunilor, 

ce încă mai clocotesc, 

în venele Lacrimilor Viselor mele, 

atât de îndurerate de tine. 


De când eşti Amintire, 

vreau să mă revărs odată cu tine, 
fluviu de Lumină Divină, 

să-mi spăl în apele Vieţii tale Veşnice, 
faţa Eternităţii de Clpă, 

a Lacrimii, 

pe care mi-ai dăruit-o, 

devenind unica Speranţă, 

ce mi-a mai rămas, 

ținută până acum, 

de Cerurile Cuvintelor, 

ce aveam să le mai rostesc vreodată, 
Inimii de Adevăr Absolut, 

al Îngerului tău Păzitor, 

care mi-a înfiat Visele, 

aşa prăbuşite cum sunt azi, 

fiindcă m-a iubit, 

la fel ca tine, 

mai mult decât propriile sale Aripi, 
dăruindu-mi Speranţele Eternităţii lui, 
pentru a le așeza la tâmpla Inimii mele, 
care te va aştepta mereu. 


2) E Ora la care 


E Ora la care, 

Trecutul devine fum de piatră amară, 
dus pe aripile Amintirii, 

către Moartea, 

care ne ţinea strâns de mâna Destinului, 
la fiecare Zâmbet al Durerii, 

care ni se prelingea, 

pe faţa Lacrimii unui Timp, 

ce vroia să ne părăsească, 

pentru totdeauna, 

Eternitatea Clipei, 

în care ne ascundeam, 

bătăile Inimii unei lubiri, 

care încă nu ni se îmbolnăvise, 

de infarctul Viselor deşarte. 


E Ora la care, 
până şi Lumina Divină, 
care ni se dăruise, 

nu mai are tăria, 

să ne îndepărteze Întunericul, 
care ni se aşternuse, 

pe faţa tot mai ridată, 

a Privirii, 

în care ne pierdeam, 

Adevărul, 

pe care urma, 

să nu-l mai regăsim niciodată, 
oricât de mult l-am aşteptat, 

pe prispa rece şi pustie, 

a Cimitirelor noastre de Cuvinte, 
în care ne-am înmormântat împreună, 
Viitorul. 


E Ora la care, 

Norocul rătăcește beat, 

prin crâşmele sordide ale Viselor, 
la ușile cărora, 

am bătut în zadar, 

ca să ne deschidă, 

aceeași Viaţă, 

care undeva-cândva, 

ne-a promis că vom fi împreună, 
până când ne va îmbrățişa, 
Nemărginirea, 

care va ninge peste noi, 

cu Amintirile stelelor, 

care nu se vor pierde Niciodată, 
printre Paşii Deşertăciunii acestei Lumi, 
căzând de pe bolta, 

Iubirii noastre, 
într-o întrupare a Uitării, 
de noi înşine. 


E Ora la care, 

Orizonturile îşi scutură plumbul, 
norilor de Simţăminte, 

în braţele Singurătății Zorilor, 
cu ale căror Lacrimi, 

ne spălăm feţele unor Clipe, 
care nu ştiu, 

ŞI nici nu vor afla vreodată, 

cine eram noi, 

atunci când, 

ceasurile Întâlnirii cu Destinul, 
nu erau defecte, 

şi nu atârnau ruginite pe fruntea, 
Durerii, 

fără să mai poată arăta vreodată, 
Ora, 

care ne deschidea larg ferestrele, 
Sentimentelor, 

în Respiraţiile cărora, 

ne întrupam tot ce putea fi mai Absolut, 
în fărâma de Cer necuprins, 

care erau, 

Privirile Simţămintelor noastre. 


E Ora la care, 
nu ne-au mai rămas, 
nici măcar, 

Pașii Speranţelor, 

cu tălpile cărora, 

să atingem Nemărginirea, 

unor Adevăruri, 

la care să ne putem închina, 
clădindu-ne catedrale de Vise, 

pe zidurile cărora, 

să ne aşezăm icoanele Promisiunilor, 
la care ne rugam Odată, 

când încă nu trecuseră, 

ceasurile grăbite, 

cu buzunarele rupte ale Vieţilor, 

din care să cadă şi Ora noastră, care să se piardă, 
în praful stelelor căzătoare, 

atât de înecăcios, 

încât nici măcar o Clipă, 

nu mai putea să respire, 

împreună cu noi. 


3) Ascultă Pustiul şi lasă-ţi Tăcerea să strige 


Ascultă Pustiul şi lasă-ţi Tăcerea să strige, 
cum Orizonturile reci și transpirate, 

îşi înfig dălțile grele de plumb ale Norilor, 
în piatra Sufletului propriului nostru Destin, 
pentru a sculpta din el, 

chipul măreț și plâns al Fericirii, 

statuie ce va fi amplasată, 

în piaţa ruinată și sordidă, 

a Viitorului nostru, 

la care ne vom da mereu întâlnire, 
fără să ajungem vreodată, 

datorită traficului infernal, 

al Non-Sensurilor Existenţei. 


Ascultă Pustiul și lasă-ţi Tăcerea să strige, 
Roua Zâmbetelor, 

cum se usucă de dorul, 

Înţelesurilor, 

cărora le-a dat naştere, 

prin Promisiunile ce ni le-am făcut, 

la ceas defect de seară, 

când trupurile inerte ale stelelor căzătoare, 
ale Viselor, 

ne cădeau în Privirile tot mai oarbe, 

ale Simţămintelor, 

care abia mai reușeau, 

să meargă pe străzile tot mai pustii, 

ale Gândurilor, 

ale căror paşi, 

ni se împleticeau, 

în braţele Așteptărilor tot mai interminabile, 
din gările ruinate, 

ale Speranţelor bolnave de Neîmplinirea, 
în care căzusem și noi, 

împreună cu ele, 

doar ca să le cerem ajutorul Iluziilor Vieţii şi Morţii, 
ca să ne scoată din trupul Adevărului, 

în care ne aflam, 

Şi să ne arunce pe țărmurile, 

inundate de feţele ridate ale Lacrimilor, 
Singurătăţii acestei Lumi, 

a Nimănul. 


Ascultă Pustiul și lasă-ţi Tăcerea să strige, 
atunci când plouă torențial, 

cu Vorbe alunecoase și înghețate, 

pe buzele tot mai uscate de Înţelesuri, 
ale Gândurilor, 

din trupurile cărora, 

Moartea îşi sculptează, 

statui ale Iubirii, 

pe care le admiră Iluziile Vieţii şi Morţii, 
atunci când trec grăbite, 

în drumurile lor către catedralele Durerii, 
unde am fost duși să ne închinăm, 

la tălpile Deşertăciunii, 

care ne striveşte Visele, 

până când, 

din venele lor, 

iese sângele fierbinte al Cuvintelor, 

pe care-l oferă, 

Absurdului, 

ce-l soarbe gălăgios, 

din cănile de pustiu, 

făurite de Olarul Timp, 

din țărâna în care ne-am întrupat, 
undeva-cândva, 

Menirea. 

4) Promisiuni dezbrăcate de Înţelesuri 


Buchete de Gânduri ofilite, 

vor să fie dăruite, 

unicului Timp, 

ce pare că ne-a mai rămas, 

în buzunarele rupte ale Viselor. 


Sunt pline ospiciile, 
Speranţelor, 

de Cuvintele ce-au înnebunit, 
de când au fost părăsite, 

de Adevăr, 

iar acum, 

își cârpesc cămăşile Zorilor, 
pe la coatele Amintirilor, 

din gările reci şi insalubre, 
ale Zilelor noastre fără adăpost, 
pentru lubire. 


Promisiuni dezbrăcate de Înţelesuri, 
sunt aruncate-n ochii Lacrimilor,, 
mânjiți de Aşteptările noastre zadarnice, 
care ni se preling pe feţele, 

Regretelor tot mai fierbinți, 

ale Rugăminţilor zadarnice, 

de a rămâne împreună. 

5) Pe fruntea unui Destin al Nimănui 


Valurile Simțămintelor, 

sparg țărmurile reci şi stâncoase, 
ale Înţelesurilor, 

care ni se prăbuşesc, 

în adâncurile tot mai întunecate, 
din Sufletele Lacrimilor, 

ale căror Inimi de Piatră, 
aşteaptă să fie sculptate, 

după chipul tău Iubire, 

cu toate că te-au uitat, 

până şi Eternităţile de Clipe, 
care se irosesc fără niciun rost, 
fără tine, 

la ferestrele sparte şi pustii, 

ale Nemuririi, 

prin care Adevărul, 

se va ascunde mereu de noi, 
fără a mai privi vreodată, 

Ochii Cerului tău, 

Fericire, 

pe al cărui orizont, 

au ajuns să se reazeme, 

doar cănile de pustiu, 

din care Durerea îşi bea Nebunia, 
ce o ajută, 

să ne crucifice, 

pe fruntea unui Destin, 

al Nimănul. 

6) Ne înecăm amarul 


Suntem două Asemănări, 

ce par a-și fi uitat, 

Oglinzile, 

în gara cănilor de pustiu, 

ale Zilelor cu ochii goi şi trişti, 

care ne cerşesc noi Clipe, 

fără să ştie, 

că nici unul dintre noi, 

n-am mai câştigat vreuna, 

de când am rămas şomerii Timpului pierdut, 
din buzunarele descusute ale unui Destin, 
dezinteresat, 

de icoanele Speranţelor noastre, 
înţesate cu sfinții lubirilor, 

în ale căror vitrine, 

ne-am fi dorit, 

să fi devenit, 

până şi Statuile Vivante, 

care să Joace rolul ingrat, 

al Iluziilor Vieţii şi Morţii, 

în vâltorile cărora, 

ne înecăm amarul, 

propriilor Non-Sensuri ale Existenţei. 

7) Timpul care ne-a mai rămas 


Aş vrea să devin Mare de Stele, 

să mă scald în Lumina Divină, 

a Adevărului Absolut, 

ținându-mă de coama valului Eternităţii, 
din Privirea ta, 

ca să nu cad, 

în adâncurile reci şi insalubre, 

ale Uitării, de noi înșine. 


Aş vrea să devin Inima unui Munte, 

pe Simțămintele căruia să te caţeri, 

până ce vei ajunge în vârful, 

unde să îmbrățişăm Cerul Cuvintelor, 
nesfârşit, 

al Viselor, 

pe aripile cărora să zburăm, 

atât de departe, 

încât să ne reîntâlnim, 

propriul nostru Străin al Subconştientului, 
a cărui adresă să o notăm, 

odată pentru totdeauna, 

în sângele Răsăriturilor, 

care să ne spele frunţile fierbinți, 

ale Eternităţilor de Clipe, 

sub acoperişurile cărora, să ne ascundem, 
Timpul care ne-a mai rămas, 

neînghițit de Moarte. 


36 


SORIN CERIN 
IN MEMORIAM - Poezii filosofice 


8) În Iluziile Vieţii şi Morţii Iubirii noastre 


Plouă cu Primăveri triste şi abătute, 
în cănile de pustiu, 

ale Zorilor Nimănui, 

de care ne sprijinim, 

Moartea salvatoare, de noi înșine. 


Fulgeră cu Cimitire de Cuvinte, 
pe mesele goale, 

ale Sufletelor, 

din care nu s-a mai hrănit, 

mai demult decât Vremea, 

nici măcar o singură Speranţă. 


Scrisori pierdute ale Cerurilor unor Sentimente, 
zac la adresele greşite, 

ale Întâmplărilor, 

pe care nu le-a mai întrebat Nimeni vreodată, 
ce caută în Iluziile Vieții și Morţii, 

Iubirii noastre. 


9) Podurile ce uneau bătăile noastre de Inimi 


E-atâta Noapte, 
în cioburile tăioase ale Zilelor, 
pe care calc accidental, 

rănindu-mi tălpile Speranţelor, 
însângerate de ropotele apuse de aplauze, 
ale unui Viitor al Nimănui, 

care nu mai vrea să ne spună Nimic, 
adâncindu-se într-o tăcere, 

de Amintiri înecate, 

în Abisurile Rătăcirilor, 

răsfirate printre florile de gheaţă, 

ale Mormintelor Cuvintelor din noi, 

ce nu au mai reuşit să trăiască, 

alături de Visele pe care le ni îmbrăţişau, 
Podurile ce uneau bătăile noastre de Inimi. 


10) Nemărginirea Adevărului Absolut 


Scriu cu Nori, 

peste Cerul Ochilor Viselor tale, 
ce-ncep să ningă, 

cu Războiul dus de Inima mea, 
şi Zâmbetul tău, 

în care îmi pierd Respirația, 
Naturii Divine a Sufletului, 

ce vrea să răscumpere şi acum, 
de la Destin, 

dreptul de a te avea alături, 

în Nemărginirea Adevărului Absolut, 
care a fost identificată, 

cu Privirea ta. 

11) Jarul Cuvintelor 


Lasă-mi cerneala Amintirilor, 
să se şteargă, 

de pe Scrisoarea Zâmbetului tău, 
dăruit acum Inimii de Vânt, 

a Despărțirii, 

dintre Orizontul unei Iubirii, 

pe care ţi l-am pus, 

la tălpile Viselor, 

şi Furtuna de Gânduri, 

care mă străfulgera, 

cu Privirile aprinse ale Revoltei, 
de a nu fi eu, 

Jarul Cuvintelor, 

care îmi incendiau, 

Iluziile Vieţii şi Morții, 
arătându-mi o Lume, 

unde tu nu mai existai, 

aşa cum credeam că eşti. 


12) Pe mesele Apsurilor însângerate 


Oricât Vânt aş strânge, 
în pumnii Gândurilor mele, 
nu ar fi îndeajuns, 

să alunge vreodată, 

treptele Norilor de Suferinţe, 

pe care urcăm, 

spre Cerul Cuvintelor, 

care ne întorc spatele, 

obosite de neputința noastră, 

de a le dărui Iubirea, 

de care sunt însetate, 

pe țărmurile tot mai prăpăstioase, 
a unei Lumi a Absurdului, 

care ne sfâșie carnea Viselor, 

pe mesele Apusurilor însângerate, 
ale Singurătăţii de noi înşine. 


13) Pe lacul Speranţelor 


Porţi de Lacrimi, 

închise cu lacătele Inimilor de gheață, 
ale Cimitirelor de Cuvinte, 

în care ne înmormântăm, 
resturile pământeşti ale Iubirii, 
alături de care, 

am dansat, 

împreună cu Eternitatea Clpei, 
Simţămintelor noastre, 

dansul de lebădă, 

al Privirilor, 

care încă mai credem că plutesc, 

pe lacul Speranţelor, 

care a secat mai demult decât Vremea, 
unui Dumnezeu, 

care exista şi pentru noi. 


14) Nu am reușit să le frângem 


Rădăcini, 

de Lacrimi, 

sfâşie carnea putredă, 

a Promisiunilor, 

în adâncurile cărora am căzut, 
fără să ne putem salva, 

de noi înşine, 

lovindu-ne de Inimile de Piatră, 
ale Eternităţilor de Clipe, 

ale căror porți erau închise, 

cu lacătele ruginite, 

ale Iluzuilor Vieţii şi Morţii, 

pe care nu am reuşit să le frângem, 
vreodată, 

din privirile noastre. 

15) Încă de la Târgul murdar al Facerii acestei 
Lumi 


Riduri adânci de Sentimente, 
brăzdează carnea Privirilor, 
pierdute în colții fiarelor, 
Nopţilor lungi și triste, 

ale Speranţelor, 

gata să se prăbușească, 

sub greutatea Non-Sensurilor Existenţei, 
care le strivesc cu tălpile, 
Iluziilor Vieţii şi Morţii, 

pe care se sprijină, 

pe drumurile fără de întoarcere, 
ale Destinelor, 

care ar da orice, 

ca să se mai agaţe de Viaţa, 
care la arată Calea către Moartea, 
pe care nu o găsesc, 

ŞI au impresia că ar fi pierdut-o, 
de noi, 

cei datorați ei, 

încă de la Târgul murdar, 

al Facerii acestei Lumi. 

16) Când Cuvântul pe care se sprijinea Iubirea 


Când, 

aripile negre ale Morții, 

vor zbura deasupra, 

Viselor mele, 

când, 

până şi ruleta Non-Sensurilor Existenţei, 
nu va mai arăta ca fiind pierzătoare, 
o nouă Zi fără Adăpost, 

când, 

Cuvântul pe care se sprijinea Iubirea, 
ca să traverseze zebra Privirilor, 

în care ne pierdeam, 

nu va mai avea nimic să ne spună, 
atunci să ştii, 

că am rătăcit cu adevărat, 

de noi înşine. 


17) Te rog Deşertăciune 


Te rog Deşertăciune, 
lasă-mi Moartea, 

să-mi spele fața Destinului, 
cu apa rece a Uitării, 

de mine însumi, 

care simt cum mi se prelinge, 

pe lespedea Privirii tale, 
Existenţa, 

pe care este sculptat, 

numele Îngerului meu Păzitor, 

în Inima căruia, 

te-am așteptat mereu, 

Iubire, 

în Zilele lungi şi însângerate, 

de luptele grele pe care le dădeau, 
cu Singurătăţile Apusurilor, 
Non-Sensurile Absurdului, 

din Sufletele Eternităţilor de Clipe, 
la fel de goale, 

precum eram Şi cu, 

alături de ele. 


18) Aripile Iluziilor Morţii 


Ninge cu Disperări, 
pe lacul de sudoare, 
al Amintirilor. 


Zorii încarceraţi, 

îşi aşteaptă sentinţa, 
Viselor, 

pierdute în Noaptea, 
propriilor noastre, 
Inimi de Cenuşă. 

din care ne-am clădit, 
Viitorul Nimănui. 


Aripile Iluziilor Morţii, 

ne umbresc Zilele fără adăpost, 
ale razelor Luminii Divine, 

din noi. 


Ne prăbuşim continuu, 

în prăpastia fără sfârşit, 

tot mai adâncă, 

ŞI rece. 

dintre bătăile Inimilor noastre. 


19) Nu se mai puteau ridica 


Când fiarele Cuvintelor Nopţii, 
ne pândesc la intersecțiile, 
prăbuşite, 

de pe străzile Inimilor, 

şi alergăm răniţi, 

de Norii Privirilor, 

care ne-au mușcat, 

până ne-au frânt, 

oasele Clipelor, 

ce nu se mai puteau ridica, 
din fotoliile Gândurilor roase, 
ale unui Timp al Nimănui, 

la ruleta căruia încă mai jucam, 
cu zarurile măsluite, 

ale Neîncrederii, 

ce sălășluia în noi, 

gata să intervină oricând, 
violent, 

dacă ar fi fost descoperită. 


20) Până când uită cu totul de ele 


Regrete târzii se pierd în Noapte, 
rătăcind fără o adresă anume, 
prin sângele Amintirilor noastre, 
atât de obosite, 

încât renunță să mai stingă, 
Focul Sacru al Iubirii, 

al cărui Jar, 

încă mai mocneşte, 

pe frunțile pline de sudoare, 

ale Speranţelor bețive, 

ce obişnuiesc să servească până târziu, 
în Noaptea din noi, 

Vise, 

cât mai tari, 

care să le îmbete, 

până când uită cu totul de ele. 

21) Pe străzile labirintice ale Disperărilor 


E atâta irosire de Eternitate, 

în Ochii de Cer, 

ai Lacrimii Cuvântului, 

la care ne-am închinat, 

Zorii pierduţi, 

pe străzile labirintice, 

ale Disperărilor, 

pe care nu i-am mai găsit niciodată, 
oricât de mult i-am căutat, 
alături de Visele, 

care ne ningeau cu Sentimente, 
pe părul tot mai încâlcit, 

de Furtunile Gândurilor, 

în care ne-am rătăcit definitiv, 
fără a ne mai regăsi vreodată. 


22) Să ştii că te caut în fiecare fulg de nea 


De fiecare dată, 

când ninge cu Ochii de Cer, 
ai Eternităţilor de Clipe, 
care se topesc, 

pe asfaltul negru al Viselor, 
să ştii că te caut, 

în fiecare fulg de nea, 

a cărui Lacrimă de Amintire, 
mi se prelinge pe fruntea, 
atât de vie, 

a Durerii, 

care arde în Inima de Cenușă, 
a Viitorului meu, 

fără de tine, 

Iubire. 


23) Lumea Primăverii 


Zeii Amintirilor, 

sorb din Inima mea de Cenușă, 
Lacrima Cuvântului, 

prin care s-a născut lubirea, 
în Lumea Primăverii, 
Ochilor tăi de Cer, 

care se prăbușește azi, 

pe fruntea Durerii mele, 
din care Eternitatea, 

şi-a făcut stindard, 

care să fluture mereu, 

pe steaua căzătoare, 

a Destinului nostru, 

care s-a lovit, 
sfărmându-se, 

de țărmurile Suferinței, 
devenind nisipul, 
Eternităţilor de Clipă, 

care se scurg azi, 

în Clepsidra Amintiri, 

prin care Absurdul, 

îşi cântărește rația de Timp, 
pe care o foloseşte, 

să-şi hrănească, 
Deşertăciunea. 


24) În vâltorile zgomotoase ale Privirilor 


Să nu regreți Nimic, 

Iubire, 

chiar dacă, 

Oasele Cuvintelor tale, 

se vor frânge, 

în vâltorile zgomotoase ale Privirilor, 
tăioase şi goale, 

ale unui Timp al Nimănui, 

pe care vei fi nevoită să-l îmbraci, 
pe frigul de sfârşit de Lume, 

al Compromisurilor, 

făcute de către Absurd, 
Deşertăciunii, 

care te vinde, 

pe taraba soioasă, 

a Moralei. 

25) Se topesc odată cu noi 


Lebede negre, 

de Răspunsuri, 

îşi cântă Durerea, 

pe lacurile de sudoare, 

ale Lacrimior, 

pe care plutesc abătute, 
Zilele părăsite, 

de Altarele Adevărurilor, 
la care ar fi trebuit, 

să ne închinăm Visele, 

care şi-au pierdut Reperele, 
rătăcind haotic, 

prin Labirinturile de ceară, 
ale Lumânărilor de Amintiri, 
care se topesc odată cu noi, 
Iubire. 


26) Este doar un Liber Arbitru 


Dacă aripile Cuvintelor, 
m-ar putea duce la tine, 
părăsind această Lume, 
a Regretelor, 

aş da tot ce am, 

ce sunt sau ce voi fi, 

în această Existenţă a Non-Senselor, 
unde Libertatea, 

este doar un Liber Arbitru, 

al Durerii, 

iar Fericirea, 

lacătul care le închide, 

în Sufletul meu înlănţuit, 

de Iluziile Vieţii şi Morţii. 


27) Încercând să câştigăm 


Mereu m-am întrebat, 

ce anume L-a determinat, 

pe Dumnezeu, 

să viseze, 

la Jocurile murdare, 

ale Non-Sensurilor Existenţei, 
pe care noi le trăim, 

ca fiind o Realitate, 

pe care trebuie să o modelăm, 
încercând să câştigăm, 
Absurdul şi Deșertăciunea, 
unei Lumi, a Nimănui, 

pentru care suntem răsplătiți, 
cu Păcatele Originare, 

ale unei Morale, 

a Crimei. 

28) Moartea salvatoare a Sinuciderii 


Zări pârjolite de Speranţele, 
prăbuşite, 

pe Depărtările Durerii, 

se topesc de dragul Absurdului, 

în cochiliile Iluziilor Vieţii şi Morţii, 
prin care suflă, 

Vântul Deșertăciunii, 

care ne măsoară, 

trecerea unui Timp, 

al Ruinării, 

pe aripile căruia, 

suntem obligați de către Destin, 

să zburăm către Moartea salvatoare, 
a Sinuciderii. 


29) În profunzimea Non-Sensului lor Existenţial 


Trăim Matematica Durerii, 
unor luzii ale Vieţii şi Morții, 
care ne învaţă, 

lecţia Absurdului, 

încă de la naştere, 

într-o Lume, 

a Compromirurilor continue, 

cu noi înşine, 

care ne determină să fim cât mai silitori, 
cu Deşertăciunea, 

ale cărei Priviri, 

trebuie să le cunoaştem, 

în profunzimea, 

Non-Sensului lor Existenţial. 


30) Fond forestier 


Poduri de rădăcini, 

înfipte în Privirile apăsătoare, 

a păsărilor de pradă, 

ale Nopţii, 

a căror aripi negre, 

se contopesc, 

cu tulpina Copacului, 
Cunoașterii, 

Viciilor, 

tăietorului de Zile, 

cu nume de Destin, 

pe umerii căruia, 

ne rezemăm mobila Speranţelor, 
tăiată, 

din acelaşi fond forestier, 

al Gândurilor, 

care s-au născut, 

din fierăstraiele ascuţite ale Clipelor, 
Deşertăciunii unei Lumi, 

a Non-Sensurilor Existenţei. 

31) Plasele Viciilor 


Păienjenii ambiţioşi, 

ai Moralei, 

frig carnea Timpului, 

pe la colțurile Compromisurilor, 
unde își întind plasele Viciilor, 
încercând să prindă, 

câte o Zi, 

sau o Noapte, 

poate o Iubire, 

pe care să le devorze, 

cu colții de fiare sălbatice, 

ale Zorilor, 

la fel de goi și de singuri, 
precum suntem noi, 

păziţi de zidurile unui Viitor, 
care ne încarcerează Speranţele. 


32) Pașii obosiţi ai Zorilor 


Nori de Vise, 

încep să ningă abundent, 

peste ramurile Gândurilor, 

care ne lovesc ferestrele Privirilor, 
în larma unui Vânt al Nimănui, 

ce spulberă zăpada Amintirilor, 

acoperindu-ne Destinul, 

cu frigul de sfârşit de Lume, 
al unui Viitor al Nimănui, 
care ne învelește, 
Eternitatea Clipei, 
zgribulită şi confuză, 

ce nu ştie încotro, 

să îşi îndrepte, 

Paşii obosiţi, 


33) Un nou Început 


Cad strivit, 

de greutatea Lacrimii, 

unei Speranţe, 

pe umerii de Cer, 

ai Orizonturilor pustii, 

pe care navighează, 

fără încetare, 

corăbiile Furtunilor, 

de Cuvinte naufragiate, 
gata să se înece, 

lovite de valurile nervoase, 
ale Gândurilor, 

ce rup felii de Țărmuri, 

din pâinea Zilelor flămânde şi goale, 
ale Simţămintelor, 

ce nu mai au niciun Înţeles, 

prin buzunarele Destinului, 
cu care să-și poată plăti, 
un nou Început, 

ce a devenit tot mai scump, 
ŞI mai rar, 

de găsit. 


34) Fântânile Simţămintelor scot doar Lacrimi 


Sfârşit de mine însumi, 

mă îndrept spre Nicăieri, 
rezemat de Cuvântul Facerii, 
unei Lumi a Nimănui. 


Fântânile Simţămintelor, 

scot doar Lacrimi secate, 

din adâncurile Inimilor de Cenușă, 
ale Speranţelor, 

răstignite pe Cumpenele, 
împietrite de Durere, 

ale Eternităţilor de Clipe, 

ce nu au cunoscut niciodată, 
adevărata lubire, 

pentru care au fost zămislite. 

35) Bordelul Non-Sensurilor Existenţei 


Vrăji pierdute, 

pe tarabele Promisiunilor murdare, 
ale Zilelor Goale, 

din Târgul Pustiu, 

al Sufletelor noastre, 

unde se strică mereu, 

mărfurile perisabile ale Simțămintelor, 
tot mai deteriorate şi triste, 

pe care nicio Fericire, 

nu vine vreodată, 

să şi le însușească, 

chiar dacă este așteptată, 

alături de cântarul Durerii, 

Iluziilor Vieţii şi Morţii, 

care ne indică gramajul exact, 

al Suferinţelor, 

indiferent de Vremea Vremurilor, 
ale căror Furtuni de Compromisuri, 
mai fulegră câte o Speranţă, 

care incendiază, 

Bordelul Non-Sensurilor Existenţei, 
unde ne-a fost procreată Lumea. 


36) Trunchiuri retezate de Întrebări 


Porțile reci ale Norilor, 
de Amintiri, 

închid în spatele lor, 

Inimile de Cenușă, 

care au mai rămas, 

din trupurile Eternităţilor de Clipe ucise, 
pe câmpurile de luptă, 

ale Iluzuilor Vieţii şi Morţii, 

unde zăngăneau necontenit, 

săbiile Destinelor, 

care ne tăiau, 

Speranţele, 

din rădăcinile Simţămintelor, 
lăsând în locul lor, 

doar trunchiuri retezate de Întrebări, 
pe care arareori se aşeza, 

câte un Răspuns, 

ce aparținea de fiecare dată, 
Absurdului. 


37) Dacă am fi reuşit să evităm 


Catarge retezate de Speranțe, 

îşi amăgesc Visele, 

cu Intersecţii ale Binelui și Răului, 
pe zebrele cărora, 

ne îndreptăm, 

către Moartea, 

atâtor Simţăminte, 

care ne-au mai rămas, 

de ars, 

la Focul Sacru al Iubirii, 

la care a ajuns să se încălzească, 
numai înfrigurata Moarte, 

a Eternităţilor de Clipe ucise, 
prin care oricare dintre noi, 
ne-am fi putut regăsi, 
Adevărul Absolut al Iubirii, 
dacă am fi reuşit, 

să evităm, 

Non-Sensurile Existenţei, 
Iluziilor Vieţii și Morții. 


38) În adâncurile unei Întrupări 


Deschide Fereastra, 

Aripilor orbitoare, 

ale Sentimentelor, 

pe care să zburăm, 

până dincolo de noi înșine, 

cei decăzuţi, 

în adâncurile unei Întrupări, 

a Plumbului greu, 

din Sufletele Zorilor de Cuvinte, 
ale căror Zile de Înţelesuri opace, 
ne ascund după cortina Suferinţei, 
pe care trebuie să o interpretăm, 
până la ultima Suflare, 

pe scena Teatrului Absurd, 
ale acestor Non-Sensuri ale Existenţei, 
Iluziilor Vieţii şi Morții. 


39) În braţele propriilor noastre Decepţii 


Aştept, 

la colţul străzii unui Destin, 
a cărui adresă am pierdut-o, 
pe Orizontul Privirii tale, 
pe care nu-l mai regăsesc, 
în trupurile tot mai vlăguite, 
ale Cimitirelor de Cuvinte, 
pe care ni le adresează, 
Absurdul unei Existenţe, 

a Compromisurilor, 

cu Orgoliile unui Dumnezeu, 
al Păcatelor Originare, 

pe umerii cărora, 

nu suntem lăsaţi niciodată, 
să ne rezemăm Viitorul, 
oricât de greu ne-ar fi, 

să-l ducem în brațele, 
propriilor noastre, 

Decepţii. 

40) Pentru Eternitate 


Te-am întâlnit, 

sub Cerul Cuvintelor, 

la care ni se închinau, 
Simţămintele Primăverilor din noi, 
unde înmugureau noile Vise, 
ale Fericirii, 

ale căror rădăcini, 

se înfiripau adânc, 

în privirile, 

tot mai pline de noi Orizonturi, 
despre care am aflat, 

în cele din urmă, 

că au fost explorate de Moartea, 
căreia îi aparțin, 

pentru Eternitate, 

pe care ne-am jurat-o, 

Iubirii. 


41) Care nu s-au mai reîntors 


Valuri de cioburi, 

tăioase şi nervoase, 

se sparg de falezele ruinate, 
ale Inimii Cuvântului, 

pe care ţi l-am adresat, 

când ni se incendiau Privirile, 
de Orizonturile de Plumb, 

ale Viselor, 

care ne strivesc, 

treptele de Nori, 

ale Cerurilor, 

pe care urcăm, 

spre Tăcerile vinovate, 

ale Non-Sensurilor Existenţei, 
către care vroiam să ne înălțăm, 
ofrandele aduse Întrebărilor, 
care nu s-au mai reîntors, 
niciodată la noi, 

întrucât nu mai aveau, 

ce să le spună, 

Iluziilor Morții, 

pe care le respirăm, 

în fiecare Moment, 

cu evlavia adusă de către Absurd, 
Deşertăciunii. 


42) Cuvântul Simţirii 


Clopotele Furtunilor de Priviri, 

lovesc cu limbile de foc ale Cuvintelor, 
Arama Apusului, 

Inimii ciobite, 

a Speranței, 

în catedrala căreia, 

ne-am adăpostit, 

Icoana Iubirii, 

între ramele căreia, 

locuiau, 

Inimile noastre de Cenușă, 

la care ne rugam zilnic, 

să ne arate Calea, 

către Mântuirea de noi înşine, 
pentru a putea Iubi, 

cu Adevărat, 

Libertatea de a fi conştienţi, 
de Absurdul în care ne-am încarnat, 
Cuvântul Simţirii. 


43) Cei supuşi Absurdului 


Plouă zgomotos cu Regrete, 

peste părul încâlcit al Zilelor, 

care tremură, 

sub acoperişul spart al Norilor de Vise, 
aduși de Furtunile Întrebărilor, 

care fulgeră cu Priviri goale și abătute, 
iluminând țărâna, 

în care Dumnezeu și-a întrupat, 
Păcatele noastre Originare, 

pe care trebuie să le îngrijim, 

în grădina Suferinţelor unei Lumi, 

a Deşertăciunilor, 

care ridică pe frunțile Lacrimilor noastre, 
străzi întregi de Catedrale, 

ale Durerii, 

între Zidurile cărora suntem obligați, 
să ne ducem Iluziile Vieţii, 

să se roage, 

Iluziilor Morții, 

care promit o Lume de Apoi mai bună, 
pentru cei supuși, 

Absurdului, 

investit să dea sens acestei Lumi. 


44) Izvorăşte abundent din trupul Iluziei Vieţii 


Albii adânci, 

brăzdează, 

Ridurile Speranţelor, 

neîmplinite, 

ale Zorilor, 

cu apa cărora, 

Moartea îşi spală fața Lacrimii, 

pe care o bem din cănile de pustiu, 
ale Creaţiei, 

unui Cuvânt al Facerii, 

pe care se pare că l-a rostit, 

doar Absurdul, 

ce stătea alături, 

de un Dumnezeu confuz şi indiferent, 

la Destinul amar, 

ce avea să înghită o Lume, 
a Durerii, 

ce izvorăște abundent, 

din trupul Iluziei Vieţii. 


45) Cioburile tăioase ale Norilor de Speranţe 
deşarte 


Nu L-am întrebat niciodată, 

pe Dumnezeu, 

de ce a a spart, 

Depărtările de sticlă ale Seninului, 

cu Păcatele Lui Originare, 

vandalizând Cerul Viselor, 

prin fereastra căruia, 

puteam descifra limbajul Stelelor Iubirii, 
ca să rămână în locul lor, 

doar cioburile tăioase, 

ale Norilor de Speranţe deşarte, 

care ne rănesc Pașii Iubirii, 

de fiecare dată, 

când dorim să ne regăsim, 

Steaua care ar fi putut să ne călăuzească, 
spre noi Orizonturi ale Simțămintelor. 

46) În cartierul rău famat al Iluziilor Existenţei 


Plouă surd, 

peste strigătele Rădăcinilor de Amintiri, 
înfiripate în Privirea străzii pustii, 
a Sentimentelor, 

din care Gările Nimănui, 

şi-au risipit, 

Trenurile de Clipe, 

ale Inocenţei, 

care încă îşi mai aşteaptă, 

Zilele Viselor, 

care au părăsit-o, 

pe podul ruinat al Fericirii, 

care leagă, 

malurile Deşertăciunii, 

de cele ale Absurdului, 

în cartierul rău famat, 

al Iluziilor Existenţei. 


47) Umbra Absurdului 


Lovesc în porţile Zorilor pustii, 

cu tăria Eternităţii de Clipă, 

pe care ai părăsit-o, 

răpită de către Destinul, 

rupt din Paradisul unui Dumnezeu, 


66 


SORIN CERIN 
IN MEMORIAM - Poezii filosofice 


al Nimănui, 

ca să ne risipească, 

cu umbra Absurdului, 

tot ce a mai rămas, 

din Lumina Divină, 

a Adevărului Absolut, 
care încă mai strălucea, 

în Sufletele noastre, 

care pârjoleau Întunericul Singurătăţii, 
Devastându-l, 

ceea ce nu convenea, 
planurilor unei Creaţii, 

a Iluziilor Vieţii şi Morţii, 
Păcatelor Originare. 


48) Pe care să le acceptăm 


Răni Vii de Cuvinte, 

sângerează pe fruntea Apusurilor, 
ce se pierd, 

în Nopțile lungi și triste, 

ale fiarelor sălbatice, 

a Uitării, 

care devorează Sentimentele, 

ce nu s-au închis, 

între zidurile reci ale Singurătăţii, 
care să le apere, 

trăgând obloanele Gândurilor, 

peste Ferestrele prăfuite ale unui Viitor, 
al Non-Sensurilor Existenţei, 

Iluziilor Vieţii şi Morţii, 

pe care să le acceptăm, 

ca fiind unicul nostru Adevăr Absolut. 


49) Prin care ni se identifică Viaţa 


Stropi rătăciți, 

pe nervurile frunzelor ruginite, 
ale Cerului de Amintiri, 

din Privirea Toamnei adânci, 
înveșmântată, 

cu Regretele Luminii pierdute, 
a Zilelor răvăşite, 

în vâltoarea Compromisurilor, 
cu Iluziile Fericirii, 

vândute tot mai scump, 

pe tarabele murdare, 

ale unei Existenţe, 

a lerarhiilor Durerii, 

prin care ni se identifică Viaţa, 
înaintea Morţii. 

50) Precum sunt 


Cascade de Stele, 

se prăbuşesc în Ţărâna Compromisurilor, 
unui Univers al Absurdului, 

din trupul căruia, 

Dumnezeu şi-a sculptat, 

după chipul şi asemănarea Sa, 
Absurdul, Vanitatea şi Deşertăciunea, 
unor Non-Sensuri ale Existenţei, 
la fel de frustrate, 

şi pline de răzbunare, 

pe Adevărul Absolut, 

al Lubirii, 

precum sunt, 

furtunile Simţămintelor noastre, 
pe Eternitatea Clipei, 

pe care nu o pot stăpâni, 

fiind obligate să asiste, 

cum ni se sinucide, 

strivită de Orizonturile tulburi, 
ale Destinului, 

acestei Lumi. 


51) Inchisoarea reîncarnării noastre 


Deschide-mi, 
Cerurile Ochilor Tăi, 
Doamne, 

să pot vedea cu ei, 

strălucirea orbitoare, 

a Adevărului Absolut, 

care să-mi alunge, 

Întunericul, 

Inimii mele de Cenuşă, 

al cărei Jar, 

a fost stins, 

mai demult decât Vremea, 

de Iluziile Vieţii și Morţii, 

pe care ni le-ai creat, 

pentru a ne fi gardieni, 

la închisoarea reîncarnării noastre, 
în Ţărâna Cuvântului Facerii, 

al cărei praf înecăcios, 

îl simțim întreaga noastră Existenţă, 
chiar și atunci, 

când închidem Ferestrele Gândurilor, 
el pătrunde, 

pe sub ramele Regretelor sau Compromisurilor, 
indiferent de Timpul, 

care ne erodează cu Depărtările lui, 
Țărmurile Sufletelor. 


52) Fără actele Sentimentelor în regulă 


Nu a mai rămas Nimic, 
din toate Visele fardate, 

cu rimelul Anilor, 

de Dorinţe, 

pe care le aranjam, 

în părul descâlcit al Clipelor, 
alături de care ne petreceam, 
Iubirea, 

pe ultimul drum, 

fără să ne dăm seama, 

atunci când ne vizitase, 

la adresa Cuvântului, 

în care locuiam, 

şi care a înebunit, 

atunci când a aflat, 

că am stat în Sufletul lui, 

fără actele Sentimentelor, 

în regulă, 

după legile Iluziilor Vieţii şi Morții, 
motiv pentru care, 

am fost evacuaţi de către Destin, 
în plină larnă a Deşertăciunil. 


53) În Ochii fără de Regrete 


E atâta liniște, 

în Ochii fără de Regrete, 

a Non-Sensurilor Existenţei, 
încât se aud numai Iluziile, 
cum freamătă, 

pe întinderile Durerii, 
pe care Viaţa, 

şi-a stabilit limitele, 
Compromisurilor, 

față de Moartea tăcută, 
a Strigătelor Surde, 

în trupurile cărora, 

ni se sfârșesc, 
Eternităţile de Clipe, 
care oricum, 

nu vor mai avea Niciodată, 
Nimic de spus. 


54) Este cea mai de preţ comoară 


Ne naştem, 

rădăcini de Amintiri, 

care-şi frământă, 

țărâna trupurilor de Vise, 
întreaga lor Viaţă trecătoare, 
pe faţa Lacrimii unui Cuvânt, 
în Sufletul căruia, 

ne-am reîncarnat, 

Fiinţa unui Adevăr, 

clădit numai pentru noi, 

de Iluziile Vieţii şi Morţii, 
care sunt gardienii, 
Absurdului acestei Lumi, 
plătiți regește, 

cu Compromisurile, 

unui Dumnezeu, 

al Non-Sensurilor Existenţei, 
pentru care Durerea, 

este cea mai de preț comoară, 

a propriilor noastre Destine, 
corupte până în măduva oaselor, 
de Moarte. 


55) Ne-a urmat asemeni unui Înger păzitor 


Nimic din toate câte sunt, 

de vânzare, 

pe tarabele Simţămintelor, 
acestei Vieţi, 

nu ne aparține nouă, 

ci Morţii, 

căreia îi suntem datori, 

cu toate Eternităţile de Clipe, 
prin Porţile cărora, 

suntem obligați să trecem, 
fără a ni se permite să locuim, 
în niciuna dintre ele, 

pentru a-i găsi un acoperiș, 
Iubirii, 

care ne-a urmat, 

asemeni unui Înger păzitor, 
pe care îl simțim că există, 

că ne ajută, 
dar nu îl vedem cu adevărat, 
niciodată. 


56) Suporturile pentru lumânări ale Amintirilor 


Fantomele Cuvintelor, 

ne bântuie, 

tablourile cu natură moartă, 
ale Înţelesurilor, 

aşezate între ramele pustii, 
agățate de Privirile înecăcioase, 
prin care ne vorbesc, 

Ochii de Fum, 

ai Gândurilor, 

răsfirate printre degetele, 
Orizonturilor de ceară, 

ce se topesc, 

în suporturile pentru lumânări, 
ale Amintirilor, 

ce au mai rămas din noi, 

pe faleza unui Timp, 

ale cărui valuri, 

ni se scurg prin venele Deşertului, 
fără margini, 

din Inimile noastre de Cenușă, 
care au încetat să mai bată, 
pentru lubire. 

57) În Amintirea Iubirii 


Treptele Nopţii, 

sunt strivite de Gândurile Negre, 
ale Viselor, 

pe aripile cărora zburăm, 
deasupra Inimilor frânte, 

ale Clipelor, 

care se prăbușesc inerte, 

pe frunțile Lacrimilor, 

în transparenţa cărora, 

am dori să învelim Cuvintele, 
tot mai opace şi impersonale, 
pe care niciun Adevăr, 

nu mai reuşeşte să le rețină, 
în Amintirea Iubirii. 


58) Conversaţii nesfârşite 


Podurile Palmelor, 

au devenit neîncăpătoare, 
pentru Sentimentele, 

ce vor să treacă, 

dincolo de liniile adânci, 
în care ni se ghicește, 
adeseori Durerea, 

de către Viitorul, 

care nu ne lasă niciodată, 
să ne rezemăm, 

pe umerii Zilelor lui, 

roşi şi decoloraţi, 

de gheaţa genunchilor, 
Gândurilor noastre, 

care îi năpădește, 

odată căzută, 

de pe buzele reci ale Cuvintelor, 
unei Conversaţii nesfârşite, 
dintre noi şi Dumnezeu. 


59) Striviţi de plumbul  Deznădejdii 
Disperării 


*p 
e. 


Lumea este o şcoală a Dureri, 
unde suntem învăţaţi, 

să alergăm, 

încă de la primii pași, 

prin țărâna sufocantă, 

a Non-Sensurilor Existenţei, 
pe care suntem obligați, 

să-i facem, 

ținându-ne de mână, 

Iluziile Vieţii şi Morții, 
până când învăţăm, 

pe deplin, 

lecţia Absurdului, 

după care va trebui, 

să ne călăuzim întreaga noastră Menire, 
de a fi, 

Statuile Vivante ascultătoare, 
ale Deşertăciunii, 

căreia va trebui să-i recităm, 
rolul Fericirii, 

în fiecare Zi, 

pe care o vom traversa, 
striviți de plumbul, 
Deznădejdii și al Disperării. 


60) Prin Ospiciile reci şi insalubre 


Stindarde de Întrebări, 

flutură culorile şterse, 

ale Inimilor noastre de Cenușă, 
rătăcite pe Ochii de Cer, 

ai unor Cuvinte, 

ce-au înebunit, 

de Singurătatea propriului lor Sine, 
prin Ospiciile reci şi insalubre, 
create şi păzite, 

de către Privirile vagaboande, 
ale Gândurilor, 

care ne strigă surd, 

Iubirea Neînţeleasă, 

ce a plecat cu trenul Clipelor, 
fără să se mai uite înapoi, 

către Jarul Simţămintelor, 
care se stinge nepăsător, 
în noi. 


61) Nu mai rămâne Nimic? 


Nu mai rămâne Nimic?, 

din Inimile de Jar, 

ale Cuvintelor?, 

în care ne-am scuns, 

TȚărmurile Sufletelor rupte, 

de colții fiarelor sălbatice, 

ale Depărtărilor, 

care ne despărţeau, 

dându-ne târcoale, 

în Nopțile lungi şi inerte, 

când Deşertăciunile ne apăsau, 
Simţămintele, 

încercând să ajute Iluziile Existenţei, 
lovindu-ne cu Paşii Rătăcirilor, 
tâmplele firebinți ale Lacrimilor, 
care ni se luptau, 

cu Furtunile reci şi agresive, 

a Înstrăinării de Sine, 

pe care Moartea le trimitea mereu, 
să bată la porțile Zilelor noastre, 
fiindcă îi eram mereu îndatoraţi, 
cu Eternitatea noastră de Clipă, 
din care chiar nu mai rămâne Nimic ? 

62) Ne-am sculptat Inimi de Întrebări 


Ne-am fotografiat Cuvintele, 

în decorul tomnatic al Amintirilor, 
din Sufletele cărora ne-am sculptat, 
Inimi de Întrebări, 

ale căror Răspunsuri, 

se lasă aşteptate şi azi, 

printre Iluziile Fericirii, 

gata să ne inunde ca şi atunci, 
Nopțile lungi ale Gândurilor, 

în care suntem treziţi de către, 
fiarele sălbatice ale Remuşcărilor, 
ale căror colți masivi de Regrete, 
mușcă violent, 

din trupurile fierbinți ale Lacrimilor, 
în sângele cărora încă ne mai spălăm, 
tălpile rănite ale Destinului, 

sub umbrela căruia, 

alergam undeva-cândva. 


63) Pe limba Lui Dumnezeiască 


Aceeași Zori ai Singurătăţii, 
aceleași Blesteme, 

rostite mereu, 

de Non-Sensurile Existenţei, 
ne înstrăinează de noi înşine. 

Şi ninge cu Durere, 

peste peisajele de basm, 

ale Iluzuilor Vieţii şi Morţii, 

unei Lumi, 

care nu a fost creată, 

niciodată, 

pentru noi, 

de un Cuvânt al Facerii, 

pe care nu îl vom putea înțelege vreodată, 
oricâte limbi străine am învăţa, 

la școala Sufletelor pierdute, 

ale Paradisului, 

de pe Altarele catedralelor mărețe, 
ale unui Dumnezeu, 

care nu a dorit să ne învețe, 

cum se spune Iubire, 

Fericire sau Adevăr, 

pe limba Lui Dumnezeiască. 


64) O Nesfârşire de Întuneric 


Când am cerut lertare, 
Doamne, 

am primit frânghii, 

cu care să ne spânzurăm Visele, 
pe străzile pustii și triste, 

ale Privirilor unor Sfinți, 

ce locuiau prin icoanele părăsite, 
ale Inimilor noastre de Cenușă, 
între ramele cărora, 

se rugau neîncetat, 

tot la Tine Doamne, 

să ne dai, 

o fărâmă de Lumină a lubirii, 
din trupul Tău, 

despre care ne-au spus, 

Iluziile Vieţii şi Morții, 

că ar fi orbitor, 

altfel n-am fi aflat cum arată, 

şi am primit, 

o Nesfârşire de Întuneric, 

pe care nu ştim, 

dacă îl vom putea parcurge vreodată, 
ca să ajungem să te întrebăm, 

de ce toate astea?, 

nu era mai bine dacă nu existam, 
atât de dureros?. 


65) Ne cutreieră Cerurile Cuvintelor 


Întrebări decojite, 

zac pe drumurile prăfuite, 
ale Speranţelor, 

călcate în picioare, 

de cizmele grele şi murdare, 

ale Norilor de Plumb, 

ai Compromisurilor, 

care ne cutreieră, 

Cerurile Cuvintelor, 

sculptate de către Moarte, 

pentru a înfrumuseţa cu ele, 
Lumea Iluziilor Existenţei, 
primită cadou de la un Dumnezeu, 
care ne-a jucat Fericirea, 

la ruleta Durerii, 

pe un Preţ ce ne-a crucificat, 

pe Nimic, 

Iubirea, 

pe bolta Întunecată a Sacrificiilor, 
devenind, 

Stele Căzătoare. 


66) Se aşează din abundență praful Stelelor 
Căzătoare 


Îngerii Păzitori, 

au ajuns să plutească, 

pe Lacurile de sudoare, 
izvorâte din Amintirile, 

care mai demult decât Vremea, 
nu-şi mai regăsesc, 

Pacea Sufletelor, 

Cuvintelor de Ceară, 

ale Lumânărilor de Speranţe, 

pe care am ajuns să ni le rostim, 

ŞI care ni se topesc, 

în palmele Sentimentelor Nimănui, 
pe ale căror frunți de Lacrimi, 

se aşează din abundență, 

praful Stelelor Căzătoare, 

ale Non-Sensurilor Existenţei, 

la tălpile cărora, 

se închină Destinele noastre. 


67) lubirea a devenit un Mit 


Pe frunţile reci, 

ale Non-Sensurilor Existenţei, 
Iluziilor Vieţii şi Morţii, 
Iubirea a devenit un Mit, 

pe care Nimeni nu are voie, 
să-l destructuralizeze, 

de conotaţiile Sacralităţii, 
date de un Dumnezeu al Nimănui, 
propriului Lui Sine, 

care se vrea neapărat lubirea, 
fără de care să nu putem iubi, 
într-o Lume a Deșertăciunii, 
unde Absurdul, 

este cel care decide, 

Iluzia Fericirii. 

68) Inimile de Pustiu ale Lacrimilor 


Gări de Plumb, 

ne strivesc Așteptările, 

care ni se prăbuşesc, 

tot mai adânc, 

în Sufletele Cuvintelor, 
nerostite încă, 

care se sparg, 

în cioburi de Înţelesuri, 

în care ne tăiem, 

propria Nemărginire a Privirilor, 
în firimituri de stele căzătoare, 
care hrănesc păsările de pradă, 
ale Nopţilor interminabile, 

din Uitarea, 

de Neiertat, 

unde ne-am împotmolit, 

Inimile de Pustiu ale Lacrimilor, 
furați de Furtuna Deşertăciunilor, 
de care ne-am adăpostit, 

la tălpile Neputinţei, 

de a ne Reîntâlni, 

cu noi înşine, 

cei Absenți, 

din propriul Viitor, 

al Iluziilor Fericirii. 

69) Închisoarea cea de toate Zilele cu nume de 
Trup 


Aripi hrănite cu Moarte, 

ne umbresc Evadarea din noi înşine, 
aflaţi în spatele rădăcinilor de Speranţe, 
care înfruntă, 

Țărâna propriilor noastre Întrupări, 
ale căror gratii, 

ne sunt Iluziile Vieţii şi Morții, 
susținute de gardianul, 
Non-Sensurilor Existenţei, 

ce nu ne lasă să trecem, 

de zidurile sumbre, 

ale Absurdului şi Deşertăciunii, 
care ne conduc, 

Închisoarea cea de toate Zilele, 

cu nume de Trup. 


70) Legea Absurdului şi Deşertăciunii 


Cu siguranță, 

că atunci când Dumnezeu, 

a creat această Lume, 

din Visul Său, 

a avut un Coşmar, 

de care nu vrea să-şi mai reamintească, 

şi de aceea, 

a părăsit-o, 

făcând-o cadou Morţii, 

ce a lăsat la rândul ei, 
călăuzirea propriilor noastre, 
Non-Sensuri ale Existenţei, 
Iluziilor Vieţii, 

ce au făcut la rândul lor, 
Legea, 

Absurdului şi Deşertăciunii, 
pe care suntem obligați să o respectăm, 
fiecare dintre noi. 


71) Nu a văzut 


Valuri nervoase de Regrete, 

sparg țărmurile Amintiri, 

care se surpă în Oceanul Durerii, 
unui Destin al Absurdului, 

din care Iluziile Vieţii, 

îşi coc pâinea, 

cea de toate Zilele fără Adăpost, 
ale Deşertăciunilor, 

acestei Lumi, 

a Non-Sensurilor Existenţei, 

ce dorm pe perna Binelui şi Răului, 
unei Cunoașteri, 

care nu a văzut niciodată cum arată, 
la faţă, 

Adevărul Absolut. 

72) Datori cu întregul Timp 


Fum înecăcios şi trist, 

mușcă carnea Regretelor, 
răsfirată printre degetele, 

Inimii de Cenușă, 

a Viitorului Nimănui, 

pe aripile căruia zburăm, 

către Moartea, 

căreia îi suntem datori, 

cu întregul Timp, 

pe care l-am strâns, 

între zidurile Iluziilor Vieţii noastre, 
ce ne-au dat Liberatea, 

de a fi constrânși, 

între limitele, 

propriilor noastre Compromisuri, 
cu Absurdul. 


13) Pe scena limitelor 


Ropotele de Aplauze, 

reci şi triste, 

ale Deşertăciunilor, 

sparg Ecourile surde, 

ale Non-Sensurilor Existenţei, 

la piesa de teatru fără nume, 

a Iluziilor Vieţii, 

pe care o jucăm fără încetare, 

pe scena limitelor, 

dintre Naştere și Moarte, 

la Teatrul Absurd al Vanităţii, 

de a urca treptele, 

tot mai roase şi nesigure, 

ale unei Ierarhii, 

a Paradoxurilor ilogice şi incoerente, 
a Societăţii de Consum, 

care ne consumă, 

fiecare moment primit de Moarte, 
în dar de la Viaţă. 


74) Adăpostesc Așteptări 


Gări pierdute, 

în praful înecăcios, 

al Non-Sensurilor Existenţei, 
adăpostesc Așteptări, 

roase de Absurdul, 

ce călătoreşte fără o țintă anume, 
cu trenurile Sentimentelor, 
ce nu vor mai sosi Niciodată, 
la ferestrele sparte, 

ale Iluzuilor Vieţii şi Morții, 
din cioburile cărora, 

ne-am clădit imperii, 

de Vanităţi ale Durerii. 

75) Să ştii că iubim 


Când Norii Inimii, 

ne vor dărui, 

Buchetele Florilor de Lacrimi, 
ale Zorilor, 

când Nopțile îşi vor aşeza părul, 
întunecat şi răvășit, 

al Viselor, 

pe perna Singurătăţii, 

iar fiarele Gândurilor, 

ne vor ataca, 

Clpele, 

ce vor părea fără de sfârşit, 
încercând să-şi afle liniştea, 

în braţele fierbinți, 

ale Sentimentelor, 

atunci să ştii că iubim. 


76) Nori de Înţelesuri 


Mi-ai scris, 

cu Nori de Înţelesuri, 
aşezate între două bătăi, 
de Inimi de Cenuşă, 
izvorâte din Jarul stins, 

al unor Amintiri, 

ale căror adrese au rămas, 
la numerele acelorași Primăveri, 
de altădată, 

care au ruginit, 

mai demult decât Vremea, 
unde zboară acum, 

Aripile altor Clipe, 

ale unui alt Timp, 

care se plâng, 

că sunt prea prăfuite, 

de Vânturile Deșertăciunii, 
ce duc spre înălțimi, 
Țărâna Viselor trecute, 

ale Cuvintelor noastre, 
care au fost, 
undeva-cândva, 

Iubire. 


77) Care este adresa Iubirii? 


Te-am căutat, 

bătând la porțile Clipelor, 
din spatele cărora, 

de unde, 

nu mi-a răspuns Nimeni, 
atunci când am întrebat, 
de Steaua ta, 

care s-a prăbușit, 

pe bolta Timpului, 

unei Speranţe deşarte, 

din care am crezut, 

că ne putem clădi Împreună, 
Eternitatea Clipei, 

la umbra descompusă a Viselor, 

ce au fost pe urmă încarcerate, 

de Iluziile Vieţii şi Morţii, 

după gratiile reci ale, 
Non-Sensurilor Existenţei, 

doar fiindcă ne-ar fi oferit ajutorul, 
atunci când le-m întrebat, 

care este adresa lubirii?, 

pe care Lumea în care ne-am născut, 
o pierduse. 

Aprecieri critice despre poezia filosofică la Sorin 
Cerin 


= Prof. univ. dr. Al Cistelecan în cadrul rubricii Avant la lertre, 
sub titlul Între reflecţie și atitudine apărut în revista Familia nr. 11-12 
noiembrie - decembrie 2015, pag. 16-18, Al Cistelecan consideră 
despre poezia de meditaţie a lui Sorin Cerin, că: "Din cîte văd, Sorin 
Cerin e un fel de vulcan textual în continuă şi maximă erupție, cu o 
scriitură deopotrivă de frenezie şi de vituperanţe. În poezie mizează pe 
rafalele reflexive şi pe elanul sapienţial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. O 
modalitate între toate riscantă — şi nu de azi, de ieri, ci dintotdeauna — 
întrucît tinde a se amesteca unde nu e chiar treaba poeziei, făcînd un fel 
de filosofare versificată şi, vrînd-nevrînd, tot felul de nacazanii şi 
moralisme. Nu mai e însă cazul să ne reamintim de cele spuse de 
Maiorescu lui Panait Cerna în legătură cu "poezia filosofică,” întrucît 
poetul le ştie şi el prea bine şi tocmai asta vrea să înfrunte: riscul de a 
lucra doar în idee şi de a subordona imaginativul conceptualului. Ce-i 
drept, nu e, pentru Sorin Cerin, nici o primejdie în acest sens, căci el e, 
de fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze şi s-o 
sublimeze în radicale decît din interiorul vreunei păci de cuget sau al 
unei armonii reflexive. Chiar şi ce sună a idee nudă, transcrisă adesea 
aforistic, e, de fapt, o răbufnire de atitudine, o transcriere de afect — nu 
cu răceală, ci mai curînd cu fierbințeală (i s-a şi remarcat, de altfel, 
maniera mai profetică a enunţurilor). Dar cum metoda decolării lirice 
constă într-un fel de elevare a tot ce vine pînă la demnitatea articulării 
lor reflexive (de unde delestarea oricăror referințe la imediat, fie el 
biografic, fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi pierd vremea 
în confesiuni domestice. Ele atacă Principiul realității, nu accidentele 
ei. Totul e ridicat astel la o demnitate problematică, dacă nu şi de altă 
natură, şi pregătit pentru o procesare densificată. Riscurile formulei 
răsar, fatal, şi aici, întrucît se vede imediat mecanismul acestei 
promovări a realului la dignitatea Lirei. Unul dintre mecanisme se 
trage din moştenirea expresionistă (fără ca Sorin Cerin să aibă altceva 
în comun cu expresioniștii) a majusculei, prin care se instaurează, 
brusc şi imprevizibil, fie smerenia în fața radicalului, fie panica în fața 
majestăţii cuvîntului. De regulă majuscula botează stratul ”conceptual” 
(chiar dacă unele concepte sunt metafore), semnalizînd alerta 

problematică. Ce-i drept, Sorin Cerin face exces și risipă de majuscule, 
astfel încît de la o vreme ele nu mai creează nici panică, nici evlavie, 
căci abundența le sedează efectele de acest gen şi le perverteşte într-un 
soi de grandilocvență. Celălalt mecanism de elevare în demnitate se 
bizuie pe o anumită — poate asumată, poate premeditată — emfatizare 
discursivă, pe o îngroşare lexicală şi pe o declamaţie de profunde şi de 
grave. Se insinuează — de nu cumva se chiar instaurează — şi aici o 
evidentă procedură de rețetă imaginativă, redundantă peste tolerant. 
Cum e şi normal — ba chiar inevitabil — într-o lirică de reflecţie ce vrea 
să se coaguleze în jurul unor nuclee conceptuale, modalitatea imediată 
de sensibilizare a acestor noduri conceptuale constă în materializarea 
abstracțiilor;, senzualizarea lor e chiar modul lor de epifanizare lirică. 
Dar la Sorin Cerin mecanica imaginativă se bazează pe o simplă 
genitivizare materializantă a abstracţiilor (de unde imagini nesfîrşite de 
genul ”spinii Adevărului”, *coşarii Împlinirilor”, *periile Amăgirii” 
etc., etc.), sub care stă cel mai adesea un buton de personificare. Pe 
scala decantării în metafore stăm, astfel, doar pe primii fuştei, ceea ce 
produce, simultan, un efect de candoare imaginativă (sau discursivă), 
dar şi unul de uniformizare. Probabil însă că această încredere în 
procedeele primare se datorează mizei pe decantarea gîndului, miză 
care lasă în subsidiar acțiunea imaginativă (iar pe cea simbolizantă cu 
atît mai mult) ca atare. 


Dar nu cîte şi nici ce idei bîntuie prin poeziile lui Sorin Cerin sunt, 
totuși, lucrul cel mai relevant (ideea, în general, dar şi în acest caz 
particular, are un grad de indiferenţă la lirism). Dimpotrivă, în mod oarecum 
paradoxal, decisivă, nu doar definitorie, e atitudinea în care ele se strîng, 
afectul în care coagulează. Sub aparenţa unui discurs proiectat pe ”gînd”, 
Sorin Cerin promovează, de fapt, un lirism (cam pus la uscat) de afecte 
existențiale (nu de afecte intime). Reflexivitatea poemelor nu e, din această 
perspectivă, decît un fel de penitență atitudinală, o hieratizare a afectelor 
violente. Stratul pasional e, în realitate, cel care se agită şi el se vede în mai 
toate componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind de aici exersează 
sarcasme (crunte cel puţin ca şuvoi) pe seama "Societăţii de consum” sau pe 
cea a deşertăciunii "Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă exasperarea în fața 
acestei degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinţei) în lumea de azi. Iritarea în 
faţa coruperii sacrelor ajunge la culme în versuri de maxim tupeu blasfemic 

(”Ticăloşia Diavolului se numeşte Rău,/ pe când a Lui Dumnezeu, Bine.”, 
dar şi altele, nu mai puţin provocatoare și "”infamante” la adresa 
Dumnezeirii), asta nu se întîmplă însă decît din pricina intensității şi 
purității propriei credințe (Ştefan Borbely a evidenţiat îndestul energia 
fervorii din poezia lui Cerin), dintr-un fel de absolutism devoțional. Căci nu 
lirică de provocare și de imprecare face, de fapt, Cerin, ci dimpotrivă: lirică 
de devoțiune disperată şi înflăcărată, prin care-l caută "pe Adevăratul 
Nostru Dumnezeu/ atît de diferit de cel al catedralelor de genunchi roşi/ la 
zidurile reci şi inerte ale lăcomiei Iluziei Vieţii”. E febra devoţională de pe 
reversul imprecaţiilor şi sarcasmelor, dar tocmai ea e cea care contaminează 
toate poemele. Dintr-un strat de ideale strivit ies, cu vervă pasională, 
atitudinile lui Cerin, atitudini eruptive oricît ar fi ele de codificate într-o 
lirică de reflecţii." 


Prof. univ. dr. Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris de 
Magda Cârneci referitor la Transpoezie, şi publicat în România literară unde 
se specifică ce anume este poezia veritabilă, genială, marea poezie pe care o 
râvnesc poeții ultimului secol, Elvira Sorohan, specifică în cronica dedicată 
poeziei ceriniene din Convorbiri literare, numărul 9, (237), paginile 25-28, 
2015 sub titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e poezie, 
invocînd un termen creat de Magda Cârneci, mai citesc totuşi poezia de azi 
şi acum încerc să spun ceva despre una anume. Nemulţumită de 
„insuficiența poeziei contemporane”, în acelaşi articol din „România 
literară”, în mod rezonabil poeta acuză, în bloc, cum că ceea ce „livrează” 
acum creatorii de poezie nu sînt decît notații ale „micului sentiment”, „mici 
disperări” şi „mici gîndiri”. Parafrazîndu-l pe Maiorescu, asprul critic al 
diminutivelor cultivate de Alecsandri, nu poţi spune decît că poezia 
rezultată din astfel de notații e şi ea mică (la cub, dacă enumerarea se 
opreşte la trei). Pricina identificată de Magda Cârneci ar fi lipsa de 
inspiraţie, acea tensiune psihică, specifică oamenilor de artă, o trăire 
spontană, ce face să se nască, incontrolabil, creaţia. E momentul inspirativ, 
în cazul poeziei, încărcat de impulsuri afective imposibil de înfrînt raţional, 
un impuls pe care îl ai sau nu-l ai şi de care e responsabilă vocaţia. Simplu, 
asta e problema, ai vocaţie, ai inspiraţie. Nu prea am o părere formată 

despre poezia Magdei Cârneci şi nici nu pot şti cît de des o vizitează 
inspiraţia, dar dacă starea asta e un har, mai e cazul să cauţi reţete spre a o 
induce? Şi totuşi, în numele breslei, preocuparea poetei pentru dorita stare 
se concentrează interogativ: „„...întrebarea capitală care se pune este 
următoarea: cum să facem să avem acces mai des, mai controlat, şi nu doar 
prin accident, la acele stări intense, la dispreţuita «inspiraţie» la acele 
niveluri altele ale noastre, pentru care poezia a fost întotdeauna un martor 
(sic!) privilegiat”. Nu ştim cui aparţine disprețul, dar ştim că inspiraţia e a 
poetului născut şi nu făcut. Acesta din urmă nefiind decît un meşteşugar, un 
artifex. 

Am în faţă trei plachete de versuri ale puţin cunoscutului şi nu 
lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenţei, Marile tăceri, Moartea, 
toate apărute în 2015, la Editura Paco, din Bucureşti. După ideile titulare, 
îndată te frapează şi vocabularul poetic al primei poezii ce te întîmpină cu 
sintagma „Iluzia Vieţii”, ortografiată cu majuscule. Este, în fond, o expresie 
moştenită din vocabularul consacrat al existenţialiştilor, deajuns ca să 
bănuieşti ce marcă vor avea poeziile. Înaintezi cu lectura fiind curios să vezi 
cît se menţine poetul pe aceeaşi coardă de fond, şi cât de adînc, cît de grav 
trăieşte întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică a 
finitudinii ca destin. Este regele biblic un existentialist avant la lettre. El 
descoperă că „vreme e a te naşte şi vreme e să mori”, în rest, „totul e vînare 
de vînt”. Ce se mai poate spune nou în vremea noastră, chiar în formulă 
personală, cînd existenţialismul a fost intens susţinut filosofic în secolele al 
XIX-lea şi al XX-lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate interesa fiinţa 
zilelor noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele din urmă, 
prin puterea întoarcerii asupra sinelui. Este cam ceea ce încearcă să 
realizeze poetul Sorin Cerin, lăsîndu-ne, dintru început, impresia că trăieşte 
miracolul creator, inspiraţia. Voind să orienteze cititorul spre a căuta un 
anumit gen de poezie cultivată în aceste plachete (cu una şi aceeaşi copertă), 
autorul le subintitulează, ne varietur, „Poezii de meditaţie”, cum şi sînt la 
nivelul ideilor. Dar, cît de adîncă şi cît de personală e meditaţia, n-o poţi 
spune decît la sfîrşitul lecturii, cînd sintetizezi ce anume aspecte ale 
ontologiei şi din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, uşor de 
recunoscut, este acum redistribuit într-o altă topică, ceea ce conduce la 
combinaţii surprinzător de noi, unele îndrăzneţe, ori teribil de dure, cum sînt 
cele ce vizează biserica. Citind numai unul dintre cele trei volume e ca şi 

cum le-ai citit pe toate, se cîntă pe aceeaşi coardă, cu minime înnoiri de la o 
poezie la alta. Poetul se închide într-o sferă conceptuală unitară, de aici 
retorica specifică. Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera conceptuală, e 
recombinat în noi şi noi sintagme, cu actualizări ce ţin de mediul de astăzi şi 
chiar imediat al fiinţei aruncată în lume să ispăşească „Păcatul Originar”. Se 
ştie, pentru că spuneau înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, imposibil de realizat 
la nivelul vocabularului poetic deja obosit, e compensată de arta 
combinației cuvintelor, fără să poată evita frecvența redundantă a unor 
sintagme. Cea mai frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, complementare, 
frapează prin utilizare ostentativă, spre a sublinia ideea de „Nonsens al 
Existenţei”. Sînt preferate serii de cuvinte scrise cu majusculă: „Clipă”, 
„Nemurire”, „Iluzie”, „Absurd”, „Tăcere”, „Moarte”, „Eternitate”, „Adevăr 
Absolut”,  „Vis”, „Liber Arbitru”, „Păcatul Originar”, „lubirea”, 
„Singurătatea”, „Înstrăinarea”, „Dumnezeu” şi multe altele. Sintagma care 
aduce aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce susţine 
ideea. Adesea, această energie debordantă a reaşezării cuvintelor acoperă 
ceea ce cauţi în poeziile compuse pe una şi aceeaşi temă, adică trăirea intens 
afectivă a sentimentului „iluziei vieţii”, înăuntru, nu în afară. Aici să mai 
amintim de maniera de a distinge cuvintele expresive ortografiate cu 
majusculă. Ploaia de majuscule tinde să inunde cîteva semnificaţii de bază 
ale poeziilor. Şi mai e o particularitate, punctuaţia. După fiecare vers, 
încheiat sau nu ca înțeles, gramatical sau nu, e pusă virgula; punctul e pus 
de preferinţă numai după ultimul vers. Altfel decît Eclesiastul biblic, poetul 
nostru, mai mult revoltat decît melancolic, ierarhizează deşertăciunile destul 
de puţin ordonat ca să poţi urmări idei clare. Semnificațiile se aglomerează 
în una şi aceeaşi poezie, cum e lerarhia Deşertăciunii. Dar nu e singura. De 
vină poate fi realitatea contemporană care provoacă pe multiple planuri 
sensibilitatea poetului. Cuvîntul „deşertăciune” e angajat într-o combinaţie 
gravă, tăioasă, pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, r la Sartre, lăsate în urmă de conştiinţa 
absurdului existenţei. Am trimis la poezia Industrie a Cărnii Existenţiale: 
„Plugul Deşertăciunii sapă adînc,/ în ţărîna Existenţei,/ vrînd să însămînţeze 
genele Iluziei Vieţii,/ pentru a naşte Lumea,/ după o gestație prelungă,/ în 
pîntecul fără limite al Minciunii,/ care se sprijină pe Adevăr pentru a exista,/ 
„„„corbii negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul Absurdului,/ pînă 

la,/ mezeluri de cea mai bună calitate a Deznădejdii.” Ceea ce găseşti în 
această poezie: paradox, nonsens, nihilism, dezabuzare, visuri făcute scrum, 
toate acestea şi altele se vor multiplica, recombina caleidoscopic, în toată 
creaţia cuprinsă în aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înţelesul, soarta „cuvîntului” nu e aceeaşi, pare să meargă 
spre epuizare, ca şi forţa de înnoire a poeziei. Au şi cuvintele soarta lor, în 
afară de poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de cuvinte”, frenetic 
adunate de temperamentul aprins al poetului îndrăgostit numai de anumite 
cuvinte, cele din semantica existenţialistă. Alteori, „Stoluri de Cuvinte,/ 
brăzdează cerul Amintirilor”. În registru schimbat, cuvîntul e chinuit ca 
instrument al presei, violentă, pe drept incriminată de poet: „Cuvinte 
lacustre,/ pling în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd ciolane de fraze 
stricate,/ pulpe de înţelesuri pentru prăjit,...”. Şi cu acest fragment am 
ilustrat originalitatea combinațiilor verbale resentimentare, ce defulează o 
atitudine poetică provocată de revolta împotriva nonsensului existenței. În 
cele din urmă e metaforizată „iarna Cuvintelor,/ care ningeau peste Zilele 
noastre,...” şi e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici cuvintele s- 
au întors la poezie. 

Însă, cuvântul e numai instrumentul ce nu e numai al poetului, doar a lui e 
problema de fond a existenţei iluzorii, resimţită ca atare în termenii 
existenţialismului de la începutul secolului 21. Acesta e miezul, laitmotivul 
zecilor de poezii semnate de Sorin Cerin, distribuite studiat, presupun 
simbolic numerologic, în fiecare plachetă cîte 77, nici una în plus sau în 
minus. Din sămînţa acestei idei generos semănate, se ridică pentru poetul 
obosit de atîta frămîntată gîndire: „lerburi de întrebări ce unduiesc alene 
peste pleoapele/ Asfinţitului,/ ce abia se mai pot ţine întredeschise,/ în zarea 
unor Răspunsuri,/ ce par a fi migrat către depărtările reci ale Uitării.” Nota 
meditativă a acestor versuri nu e cu totul descurajantă. Poetul nu e nici 
depresiv, nici anxios, pentru că are un temperament tonic. El o ia mereu de 
la început, cu declaraţii de neînvinsă voinţă de a înţelege, fără să accepte, ca 
astfel să se poată întoarce spre cunoaşterea de sine. În imagini poetice rare 
se conturează un fel de rezumat al discursului poetic, concentrat în poezia 
Ierarhia Deşertăciunii, încheiată, în termenii contemporaneității absurdului. 
E un mod de a reînnoi ceea ce s-a mai spus, că „mîncăm absurd pe pîine”. 
Pluralul indică în poet un exponent în numele omului, în general, „granitul” 
semnificînd taina de nepătruns de care se loveşte „trestia gînditoare”: 

„Căţăraţi pe Stîncile Vieţii,/ vrem să înţelegem granitul ca şi cum ar fi,/ o 
trestie conştientă de Sine. || Demolăm pilonii Naturii Iluziei Vieţii,/ 
încercînd să punem în locul lor,/ Un Vis cu mult mai străin de noi înşine. || 
Ruinăm slăbiciunea,/ ... devenind propriile noastre epave,/ ce rătăcesc spre 
nicăieri. || ... Să fie ochii Societăţii de Consum făcuţi doar pentru a/ privi 
Ierarhia Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană prinsă de 
pereţii reci şi insensibili,/ ai unei catedrale a desfrîului, cum este Societatea 
de Consum,/care ne consumă vieţile,/ pentru un Sens ce nu-l vom afla 
niciodată.” Dincolo de jocul cuvintelor se remarcă substantivul grav ce 
anulează cu totul sacralitatea catedralei. E un transfer de semnificaţii 
fabricat de revolta permanent revărsată asupra tipului de societate în care 
trăim. Viaţa noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfriului,/ abonat cu 
cartelă de plăceri în regulă, la Societatea de Consum.'Y... „Promisiuni 
Deşarte,/ şi-au pierdut cheile Împlinirii,/ iar acum fac Morala cartelului de 
Legi,/ alături de prostituatele politiciene ale momentului”. Limbajul violent, 
ca săgeți poetice aruncate şi contra degradării teribile a politicului, 
defulează o revoltă de tip nihilist, ridicată la rang de principiu. Ținta absolut 
actuală este încă şi mai evidentă atunci cînd, în poezia Jocul de-a Viaţa cu 
Moartea, este incriminată, cam în aceiaşi termeni, „grădina Societăţii de 
Consum Foamete,/ drept mari atleți ai tăierilor de venituri./ Cîntarele false 
şi isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu „eternitatea”, 
actualizează o notă din arsenalul de cuvinte specifice din limbajul marelui 
gînditor existențialist care a fost misticul Kierkegaard. După cum atitudinea 
clar atee, cînd e vorba de Dumnezeu şi biserică în poeziile lui Cerin, 
actualizează durități de limbaj, cu particularităţi ale existenţialismului 
sartrean, în timp ce Matematica existenţeişi multe alte poezii ne readuc în 
memoria culturală imaginea acelei „monde casse "percepută critic de 
francezul Gabriel Marcel. 

Poate cea mai densă în concepte complementare „existenţei”, 
dintre poeziile celei dintîi plachete, este Desfriîu. Sînt încercări de a da 
definiţii, de a pune în relaţie lucrurile prin inversiune cu sens, din nou foarte 
grav acuzatoare, cum €e cea cu adresă la „mănăstire”. Sigur, nefericirea 
fiinţei care scrie o asemenea poezie, vine nu numai din conştiinţa căderii 
omului în lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a da particulare 
răspunsuri, e un tertip al poetului conştient de ceea ce afirmă la modul 
mascat: „Existenţa este o nălucă prinsă între două vise, Spaţiul şi/ Timpul./ 
Pacea va fi mereu datoare Războiului cu propriile ei/ arme, Deşertăciunea 


98 


SORIN CERIN 
IN MEMORIAM - Poezii filosofice 


Democraţiei şi Dictatura./ Care desfriu nu-şi are mănăstirea sa şi care 
crimă,/ democraţia ei?” Poezia continuă cu o nouă definiţie a „Existenţei” 
ca „joc de noroc”, însoțită de „Speranţă”, niciodată lăsată în voia „liberului 
arbitru”, care i-ar da omului libertatea de a schimba ceva. Rămîne numai 
libertatea fiinţei de a judeca propria existenţă, etern îngrădită să poată 
depăşi absurdul. 

Natura demonstrativă a poetului îl condamnă, extroversiv, la excese, încît 
risipeşte prea generos ce a adunat cu greu din biblioteca propriei vieţi şi a 
cărţilor. Paradoxal, acelaşi temperament e sursa puterii de a trăi autentic 
sentimentul de alienare, de înstrăinare şi accentuată singurătate, pînă la a-şi 
simţi sufletul ca o „casă în ruină”, din care, plecată, fiinţa căzută în „neant”, 
mai are şansa de a fi sortită „Eternităţii”. Rămîn multe alte comentarii de 
făcut la cîteva cuvinte preferate ale poetului, înscrise cu majusculă. Dar, 
despre „lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui poet nu-i 
lipseşte inspiraţia rîvnită de alţii, cum scria poeta Magda Cârneci, dar el 
trebuie să se ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, spre a nu le 
desfigura prin exces. 


i Ana Blandiana: "Poezia de meditaţie pe care o scrie Sorin Cerin 
nu este o versificare de adevaruri filozofice, ci o împletire de revelații 
despre aceste adevaruri. Iar raportul dintre intensitatea acestor revelații 
şi îndoiala din care sunt construite adevarurile este chiar piatra 
filozofală a acestei poezii. De altfel, secretul de a putea fixa fulgerul 
revelaţiei este o problemă la fel de subtilă ca şi aceea a păstrării 
energiei solare din zilele calde în cele reci." 

Li Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, mânuind cu 
măiestrie antitezele, îmbinându-le oximoronic sau alternându-le 
chiasmatic în probleme cu mize majore din viaţa noastră spirituală şi 
socială. Poezia din Liberul arbitru este o prelungire a manierei sale de 
meditaţie, impregnând-o şi cu o doză potrivită de kynism (în sensul dat 
cuvântului de Peter Sloterdijk), reuşind, totodată, performanţa de a 
rămâne pe teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

- Prof. univ. dr. loan Holban: „Despre expresivitatea şi bogăţia 
înțelesurilor transmise Celuilalt prin tăcere a scris pagini antologice 
Lucian Blaga. Poetul de azi scrie, în Marile Tăceri, o poezie a 
sentimentului religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. Poezia lui Sorin 

Cerin este a unui alt Cain rătăcind în pustie, păstrînd, încă, frânturi din 
bucuria edenică pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de plumb”. 

. Prof. univ. dr. Maria Ana Tupan: "Meditaţiile lirice ale lui 
Sorin Cerin au ceva din amestecul paradoxal de disperare şi energie a 
revoltei din eseurile filosofice ale lui Emil Cioran. Sesizarea 
tragismului şi grotescului existenţei nu conduce la paralizie psihică, ci 
la nihilism exorcizant şi blasfemitor. Sfada cu “adulterinul Dumnezeu” 
— apelativ şocant dar foarte expresiv pentru idea de păcat originar al lui 
.... Dumnezeu care trebuie să fi zămislit lumea rea prin adulter cu 
Satana -— capătă accente sarcastice în vignetele unei Biblii 
desacralizate, cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii hippy-rap-punk- 
porto-ricani: 


[...] stelele alcoolice, ale unui Univers, lacom, meschin şi cinic, băute de 
Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu urmuzian, 
reuşita e perfectă. Nu numai ingenioase salturi mortale pentru logica 
identităţii de pe un nivel ontologic în altul admirăm aici, ci şi tropismul de o 
barocă inventivitate al unui Eucharist pe dos, căci într-un univers al vieţii 
spre moarte, cel care se frânge e spiritul, cuvântul, pentru a revela un ... trup 
deleuzian, animalic, descris ca minuţioasa hartă anatomică a unui student 
medicinist. Poetul ne surprinde prin noutatea şi revelaţia definiţiei 
aforistice, căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin redefineşte 
fiinţa umană ca aflându-şi autenticitatea în multiplicarea mentală a realității 
terne şi ca proiect existențialist”. 


i Prof. univ. dr. Mircea Muthu: "Disperarea de a găsi un Sens 
existenţei contemporane aluvionează testimoniul poetic al lui Sorin 
Cerin în care amurgul limbajului, asociat cu „clepsidra spartă” a 
timpului, este resimţit — cu acuitate tragică — de „cuvintele noastre 
torturate”. 


"Meditaţia, întoarsă spre sine însăşi de „oglinzile întrebării”sau de către 
„ochii” fabuloşi ai Oceanului nesfârşit, se automacerează la aceeaşi 

temperatură febrilă, de arc voltaic, enunțată — in nuce — de sintagma „ploilor 
de foc”. 


= Prof. univ. dr. Cornel Ungureanu: " Sorin Cerin propune un 
discurs poetic despre felul de a trece "dincolo", o reflecţie şi o 
îngândurare care are nevoie mereu de majuscule. Cu majuscule, 
cuvintele pot să suporte accentele apăsate ale autorului care păşeşte. cu 
atâta energie, pe tărâmurile frumos traversate de cei înzestrați cu harul 
preoţiei. Sorin Cerin ritualizează timpurile deconstrucţiei poetice, dacă 
e să înţelegem cum se cuvine desfăşurarea versurilor sub steagul 
titlului." 

i Prof. univ. dr. lon Vlad: "Sorin Cerin si-a definit poemele din 
volumul "Marile  Taceri""poezii de meditatie" Fara indoiala, 
reflexivitatea e dominanta creatiei sale, prezidate de interogatii, 
revolta, nelinisti si o dramatica cercetare a TACERII, topos al 
indoielilor, al cutezantei si al aventurii spiritului in permananta cautare 
a adevarului; poezia sa urmeaza unei axiologii de un intens dramatism. 
E lirica luciditatii,a meditatiei si a lirismului autentic". 

E Lect. univ. dr. Laura Lazăr Zăvăleanu: "Intelectual format la 
şcoala bucureşteană, dar simțind nevoia să se revendice, admirativ, de 
la modelul critic al şcolii clujene, unde îşi identifică modelele 
exemplare în profesorii lon Vlad şi Mircea Muthu, Sorin Cerin îşi 
construieşte şi poezia intertextual, pentru că poetul Marilor Tăceri îşi 
declară peste tot maeştrii, identificaţi aici, intrinsec, cu Blaga (prin 
reflecţie filozofică şi structură prozodică uneori voit calchiată după 
Poemele luminii) şi Arghezi. Însuşi titlul volumului, Marile Tăceri, 
impune imperativul unui dialog implicit cu poezia lui Arghezi purtând 
acelaşi titlu. Căutărilor febrile din Psalmii arghezieni ale unui 
Dumnezeu chemat să se arate, le răspund aici interpelările fără odihnă 
ale unui apostat credincios, care se sfâşie, în pustia gândului şi a 
imaginii frânt oglindite de lumea declarată, între dragoste denunţatorie 
şi revoltă tandră, între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, fervoarea, deşi 
cuvântul experimentează, estet, întregul lexic blasfemiant şi 
apocaliptic. O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu celălalt 
sau spaima suprapunerii cu el, într-o lume al cărei sens este rătăcit în 
„tenebrele lagărelor de idei”, la interferența unui timp şi unui spaţiu 
ajunse “la capăt de hotar ” -, naşte, in litania "a rebours, semnele 
creaţiei mântuite, în plin festin cinic, “pe masa olarului iubirii" 


101 


SORIN CERIN 
IN MEMORIAM - Poezii filosofice 


Conf. univ. dr. Călin Teutişan: "Poezia lui Sorin Cerin declamă 
o fatală nostalgie a Sensului. Gândirea poetică încearcă recuperarea lui, 
din fragmente disparate, readuse la un loc prin travaliul liric, 
închipuind o posibilă hartă reconstituită, fie şi fragmentar, a lumii, dar 
mai ales a fiinţei. Metaforismul neovizionarist este cadrul de referinţă 
al acestor poeme, traversate, când şi când, de parabole ale realului, 
"citit" în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin. Aceasta înseamnă că 
personajul liric ce cuvântă în paginile de faţă, mai exact conştiinţa 
lirică, pune o presiune etică asupra realităţii, forțând-o astfel să-şi 
asume propriile adevăruri uitate." 

Prof. univ. dr. Cornel Moraru: "Profet al neantului existenţial, 
poetul face parte din categoria moraliştilor, rezumând într-o manieră 
fulgurantă precepte aforistice şi proiecţii aspre dintr-o viziune extatică 
de sfârşit de lume. Meditaţiile sale dezvoltă o retorică furibundă pe 
tema "nonSensului Existenţei”, deşi exprimă mai mult îndoieli decât 
certitudini şi întrebări decât răspunsuri. Intensitatea implicării în acest 
demers liric atinge, pe rând, cote extreme: de la jubilaţie la sarcasm şi 
de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări existenţiale îşi 
caută un nou statut, construind, în texte care comunică subteran, un 
chip al omului interogativ. "Catedrala existenţei” are capcanele ei, 
"Adevărul absolut" pare de neatins, "Crinii albi ai adevărului” pot 
ucide, "dacă nu-şi aeriseşti cămara minţii”, eul poetic descoperă mai 
degrabă un "Dumnezeu prea amar”... Toate acestea sunt expresii ale 
unei stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, filosofic 
sau poetic? - e greu de determinat în care se încadrează textele lui 
Sorin Cerin. Autorul le înglobează toate trei într-o formulă personală, 
aparent desuetă estetic, rostind însă cu suflu de poeta vates ultimele 
cuvinte dinaintea Apocalipsei. O  apocalipsă în care lumea 
desacralizată şi dominată de false valori sfirşeşte pentru a putea 
regenera prin Cuvînt". 

Prof. univ. dr. Ştefan Borbely: "Spirit profund şi sincer religios, 
Sorin Cerin caută disperat după diamantul ascuns în negurile 
molozului, ale cenuşii. Un întreg arsenal al modernităţii negative - căni 
ale pustiului, apa uitării, abatoare, sărbătoarea continuă a suferinţei, 
maimuța de lemn putrezit etc., etc. - e chemat să denunțe, în versurile 
sale, "armele letale ale societăţii de consum" şi "ospiciul" alienării prin 

mercantilizare a existenţei noastre de fiecare zi. Tonul e apodictic, 
pasional, profetic, nu admite nuanţe sau replici. "Noii paşi ai credinţei" 
sunt enunţaţi peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă îndepărtat al 
supliciului, însă, pe moment, poetul pare să fie preocupat exclusiv de 
retorica eschatologică, întrezărind decădere, demisie morală sau ruine 
cam peste tot pe unde-l poată paşii sau privirile" 

Gheorghe Andrei Neagu: "Definitoriu pentru acest autor pare să 
fie pe drept cuvânt, îndoiala, drept piatră de temelie a poemelor sale 
(Greşeala pag.73). ÎL felicit pe autor pentru cutezanțele sale stilistice 
din "Din ochii luminii divine pag. 81 precum şi din celelalte păcate 
cuibărite în sânul lui creator. Cred că literatura română are în Sorin 
Cerin un scriitor al mileniului 3 care trebuie abordat cu mai multă 
insistență de critica de specialitate" 

Marian Odangiu: “Lirica lui Sorin Cerin este una a întrebărilor 
esenţiale: relaţia Fiinţei cu Divinitatea într-o lume din ce în ce mai 
distorsionată valoric (şi distorsionantă în acelaşi timp!), dispariţia unor 
repere fundamentale - atrăgând după sine interogaţii copleşitoare şi 
infinite nelinişti -, absenţa tot mai tulburătoare a unor Adevăruri care 
să deschidă calea spre Mântuire, îndoielile profund demotivante asupra 
Sensului Vieţii, absurd înălțat la rang de rațiune existențială 
alimentează spaima şi angoasele poetului. Versurile sale dezvoltă astfel 
o veritabilă retorică a disperării, în care, aidoma unei insecte halucinate 
de Lumină, autorul lansează întrebări fără răspuns, caută confirmări 
acolo unde acestea au intrat de mult în disoluţie, navighează îndurerat 
dar lucid printre imagini şi metafore de elevată şi convingătoare 
pregnanţă, construieşte scenarii apocaliptice despre Viaţă, Iubire şi 
Moarte...” 

Eugen Evu: "...cărţile par a fi obiecte de cult-cultură-proprie 
testamentară ale unui ceremonial, ...al neo-cunoaşterii, platonic- 
socratice sub semnul “Guvernământului General al Genezei” bunăoară. 
Ceea ce merită considerat este şi imperativul transparent al autorului de 
a comunica în limba natală, românească. Singurătatea atribuită 
Sacrului este totuşi a ființei umane în ipostaza ei reductivă, a condiției 
umane... Cum Vinea scria, poetul vede idei ale sale, sau oglindire în 
“odaia cu oglinzi” a bibliotecii universale. Un destin desigur personal, 
în mare parte asumat, nota bene. În volumul Politice, la extrema lui H. 
R. Patapievici poetul este bine-ştiutor al problemei eliadești, al “căderii 
umanului în zoon politikon”... Între raţionalism şi iraţionalism, Sorin 
Cerin navighează pe Oceanul Interconnection." 


" 

